cyanic-selkie/wikianc huggingface dataset:
സ്റ്റെപാനകെർട്ട്
ചരിത്രം
1926 ൽ അലക്സാണ്ടർ തമാനിയൻ രൂപകൽപ്പന ചെയ്ത ഒരു പുതിയ നഗര രൂപരേഖ മുനിസിപ്പൽ അധികൃതർ സ്വീകരിക്കുകയും; തമാനിയന്റെ പ്രാരംഭ പദ്ധതി നിലനിർത്തിക്കൊണ്ടുള്ള വിപുലീകരണത്തിന് രണ്ട് അധിക ഡിസൈനുകൾക്ക്കൂടി 1930 കളിലും 1960 കളിലും അംഗീകാരം ലഭിക്കുകയും ചെയ്തു. നിരവധി സ്കൂളുകളും രണ്ട് പോളിക്ലിനിക്കുകളും സ്ഥാപിക്കപ്പെട്ടതോടൊപ്പം 1932 ൽ മാക്സിം ഗോർക്കിയുടെ പേരിൽ അറിയപ്പെടുന്ന ഒരു അർമേനിയൻ നാടക തിയേറ്ററും ഇവിടെ സ്ഥാപിക്കപ്പെട്ടു. നാഗൊർണോ-കറാബാക്കിന്റെ പ്രധാന സാമ്പത്തിക കേന്ദ്രമായി പ്രവർത്തിച്ച സ്റ്റെപാനകെർട്ട് നഗരത്തിൽ 1980 കളുടെ മദ്ധ്യത്തിൽ പത്തൊൻപത് ഉൽപാദന സൗകര്യങ്ങൾ ഉണ്ടായിരുന്നു.
ദ ക്യാപ്റ്റൻസ് ഡോട്ടർ
കഥാസന്ദർഭം
പ്യോട്ടിർ അന്ദ്രേയിച്ച് ഗ്രിൻയോവ് ഒരു വിരമിച്ച പട്ടാള ഓഫീസറുടെ ജീവിച്ചിരിക്കുന്ന ഏക മകനായിരുന്നു. പ്യോട്ടിറിന് 17 വയസു പ്രായമുള്ളപ്പോൾ അദ്ദേഹം അയാളെ സൈനികസേവനത്തിനായി ഒറെൻബർഗ്ഗിലേയ്ക്കു പറഞ്ഞുവിട്ടു. പോകുന്ന വഴി ഹിമക്കാറ്റിലകപ്പെട്ട് പ്യോട്ടിറിനു വഴിതെറ്റുകയും അജഞാതനായ ഒരാൾ അയാളെ രക്ഷപ്പെടുത്തുകയും ചെയ്തു. തൻറെ നന്ദിസൂചകമായി പ്യോട്ടിർ തൻറെ മുയൽ ചർമ്മം ഉപയോഗിച്ചു നിർമ്മിച്ച അങ്കി അജ്ഞാതനു നൽകി.
സ്റ്റെപാനകെർട്ട്
ഭൂമിശാസ്ത്രം, കാലാവസ്ഥ
കരബാക്ക് പീഠഭൂമിയിൽ, ഡി ഫാക്റ്റോ റിപ്പബ്ലിക് ഓഫ് ആർട്ട്ഷാഖി ന്റെ (നാഗൊർണോ-കരബാഖ്) മധ്യഭാഗത്തായി, സമുദ്രനിരപ്പിൽ നിന്ന് ശരാശരി 813 മീറ്റർ (2,667 അടി) ഉയരത്തിലാണ് സ്റ്റെപാനകെർട്ട് നഗരം സ്ഥിതി ചെയ്യുന്നത്.
കോപ്പൻ കാലാവസ്ഥാ വിഭാഗീകരണ രീതിയനുസരിച്ച് നഗരത്തിൽ ഈർപ്പമുള്ള ഉപോഷ്ണമേഖലാ കാലാവസ്ഥയും (Cfa)  ട്രെവർത്ത കാലാവസ്ഥാ വിഭാഗീകരണ സമ്പ്രദായമനുസരിച്ച് പാതി വരണ്ട കാലാവസ്ഥയുമാണ് (BS) അനുഭവപ്പെടാറുള്ളത്. ജനുവരി മാസത്തിൽ നഗരത്തിലെ ശരാശരി താപനില 0.5 ° C (33 ° F) വരെയായി കുറയുന്നു. ഓഗസ്റ്റിൽ ഇത് ശരാശരി 22.6 (C (73 ° F) ആണ്.
രാഷ്ട്രീയവും സർക്കാരും
സോവിയറ്റ് യൂണിയൻ കാലഘട്ടത്തിൽ 1923 നും 1991 നും ഇടയിൽ അസർബൈജാനി സോവിയറ്റ് സോഷ്യലിസ്റ്റ് റിപ്പബ്ലിക്കിനുള്ളിലെ നാഗൊർണോ-കരബാക്ക് സ്വയംഭരണ ഒബ്ലാസ്റ്റിന്റെ തലസ്ഥാനമായി സ്റ്റെപാനകെർട്ട് പ്രവർത്തിച്ചിരുന്നു. 1991 ലെ ആർട്ട്ഷാഖിന്റെ സ്വയം പ്രഖ്യാപിത സ്വാതന്ത്ര്യത്തെത്തുടർന്ന് സർക്കാർ ഇരിപ്പിടം, ദേശീയ അസംബ്ലി, പ്രസിഡൻഷ്യൽ പാലസ്, ഭരണഘടനാ കോടതി, മന്ത്രാലയങ്ങൾ, നീതിന്യായ ചട്ടക്കൂടുകൾ, മറ്റ് സർക്കാർ സ്ഥാപനങ്ങൾ എന്നിങ്ങനെ എല്ലാ ദേശീയ സ്ഥാപനങ്ങളുടെയും ആസ്ഥാനമെന്ന പദം അലങ്കരിച്ചുകൊണ്ട് പുതുതായി സ്ഥാപിതമായ റിപ്പബ്ലിക്കിന്റേയും രാഷ്ട്രീയ സാംസ്കാരിക കേന്ദ്രമെന്ന പദവിയിൽ സ്റ്റെപാനകെർട്ട് തുടർന്നു.
ദ ക്യാപ്റ്റൻസ് ഡോട്ടർ
കഥാസന്ദർഭം
പെട്ടെന്നൊരു ദിവസം കോട്ട സായുധ കലാപത്തിനൊരുങ്ങിപ്പുറപ്പെട്ട യെമെല്യാൻ പുഗാച്ചേവിൻറെ ഉപരോധത്തിലായി. ചക്രവർത്തി പീറ്റർ മൂന്നാമനെ വധിച്ചത് താനാണെന്ന് പുഗാച്ചേവ് അവകാശപ്പെട്ടു. കോസാക്കുകൾ കോട്ടയിൽ തമ്പടിച്ച് പുഗാച്ചേവിൻറെ സൈന്യത്തോടു പൊരുതിയെങ്കിലും പുഗാച്ചേവ് വളരെ എളുപ്പത്തിൽ കോട്ട പിടിച്ചെടുത്തു. ക്യപ്റ്റൻ മിറോനോവ് തൻറെയൊപ്പം ചേർന്നു പൊരുതുവാൻ പ്രതിജ്ഞ ചെയ്യുവാൻ പുഗാച്ചേവ് മിറോനോവിനോട് ആവശ്യപ്പെട്ടുവെങ്കിലും നിരസിക്കപ്പെട്ടതോടെ ക്യാപ്റ്റനെ തൂക്കിലേറ്റുകയും പത്നിയെ വെടിവച്ചുകൊല്ലുകയും ചെയ്തു. അടുത്ത ഊഴം പ്യോട്ടിറിൻറെതായിരുന്നു. ഷ്വാബ്രിൻ പെട്ടെന്നു പ്രത്യക്ഷപ്പെടുകയും അയാളുടെ ഉപദേശപ്രകാരം പ്യോട്ടിറിനെ തൂക്കിലേറ്റാൻ തീരുമാനിക്കപ്പെടുകയും ചെയ്തു. എന്നാൽ പെട്ടെന്നുതന്നെ പ്യോട്ടിറിൻറെ വിധി മാറ്റിമറിക്കപ്പെട്ടു. താൻ ശീതക്കാറ്റിൽനിന്നു നാളുകൾക്കു മുമ്പ് രക്ഷപെടുത്തിയ വഴിയാത്രക്കാരൻ പ്യോട്ടിറാണെന്ന് പുഗാച്ചേവ് മനസ്സിലാക്കുകയും വധശിക്ഷയിൽനിന്നു വിടുതൽ നൽകുകുയും ചെയ്യപ്പട്ടു.
സ്റ്റെപാനകെർട്ട്
രാഷ്ട്രീയവും സർക്കാരും
2017 ലെ ഭരണഘടനാ റഫറണ്ടം മുതൽ രാഷ്ട്രപതിയുടെ നേതൃത്വത്തിലുള്ള ജനാധിപത്യമാണ് ആർതാഖ് പിന്തുടരുന്നത്. പ്രധാനമന്ത്രിയുടെ സ്ഥാനം നിർത്തലാക്കുകയും എക്സിക്യൂട്ടീവ് അധികാരം രാഷ്ട്രത്തലവനും സർക്കാർ മേധാവിയുമെന്ന നിലയിൽ പ്രസിഡന്റിൽ നിക്ഷിപ്തമായിരിക്കുന്നു. അഞ്ച് വർഷക്കാലയളവിലേയ്ക്ക് പ്രസിഡന്റിനെ നേരിട്ട് തിരഞ്ഞെടുക്കുന്നു. നിലവിലെ പ്രസിഡന്റ് ബാക്കോ സഹക്യാനാണ്. 2012 ജൂലൈ 19 ന് സഹക്യാൻ രണ്ടാം തവണയും തിരഞ്ഞെടുക്കപ്പെട്ടു. 2017 ജൂലൈ 19 ന് അദ്ദേഹം വീണ്ടും മൂന്നാം തവണയും തിരഞ്ഞെടുക്കപ്പെട്ടിരുന്നു. ദേശീയ അസംബ്ലി ഒരു ഏകീകൃത നിയമസഭയാണ്. അഞ്ചുവർഷത്തേക്ക് തിരഞ്ഞെടുക്കപ്പെട്ട 33 അംഗങ്ങളാണ് ദേശീയ അസംബ്ലിയിലുള്ളത്.
ദ ക്യാപ്റ്റൻസ് ഡോട്ടർ
കഥാസന്ദർഭം
അടുത്ത ദിവസം വൈകുന്നേരം പ്യോട്ടിറും പുഗാച്ചേവും സ്വാകാര്യ സംഭാഷണം നടത്തി. പുഗാച്ചേവിനൊപ്പം ചേരാൻ കഴിയുകയില്ലഎന്നുള്ള വസ്തുത പ്യോട്ടിർ ആത്മാർത്ഥതയോടെയും സത്യസന്ധതയോടെയും പുഗാച്ചേവിനു മതിപ്പു തോന്നുന്ന രീതിയിൽ പ്യോട്ടിർ അവതരിപ്പിച്ചു. പുഗച്ചേവ് പ്യോട്ടിറിനെ ഒറൻബർഗ്ഗിലേയ്ക്കു തിരിച്ചുപോകാൻ അനുവദിക്കുന്നു. പുഗാച്ചേവ് നഗരത്തിലേയ്ക്കു മാർച്ച് ചെയ്യുന്ന വിവരം ഒരു സന്ദേശത്തിലൂടെ പ്യോട്ടിർ ഗവർണറെ അറിയിച്ചു. കോട്ട ഷ്വാബ്രിൻറെ നേതൃത്വത്തിലുള്ള പടയാളികളുടെ കീഴിലായിരുന്നു. അനുകൂല സാഹചര്യം പ്രയോജനപ്പെടുത്തി ഷ്വാബ്രിൻ മാഷായോട് തന്നെ വിവാഹം കഴിക്കുവാൻ നിർബന്ധം ചെലുത്തി. പ്യോട്ടിർ ഈ വിവാഹം തടസപ്പെടുത്തുവാനായി കോട്ടയിലേയ്ക്കു കുതിച്ചുവെങ്കിലും പുഗാച്ചേവിൻറെ പടയാളികളുടെ പിടിയിൽപ്പെട്ടു. സാഹചര്യങ്ങളുടെ കിടപ്പ് പുഗാച്ചേവിനോട് പ്യോട്ടിർ വിശദീകരിക്കുകയും രണ്ടുപേരു ഒരുമിച്ച് കോട്ടയിലേയ്ക്ക് കുതിക്കുകയും ചെയ്തു.
മാഷാ മോചിപ്പിക്കപ്പെടുകയും അവളും പ്യോട്ടിറും ഒരുമിച്ച് അയാളുടെ പിതാവിൻറെ എസ്റ്റേറ്റിലേയ്ക്കു പോകുകയും ചെയ്തു. എന്നാൽ സൈന്യം അവരുടെ യാത്ര തടസ്സപ്പെടുത്തുന്നു. പ്യോട്ടിർ സൈന്യത്തോടൊപ്പം ചേരാനും മാഷായെ അയാളുടെ പിതാവിൻറെയുടത്തേയ്ക്കു പറഞ്ഞയക്കുവാനും തീരുമാനമായി. പുഗാച്ചേവിനെതിരെയുള്ള യുദ്ധം തുടരുകയും പ്യോട്ടിർ സൈന്യത്തിൽ പുനപ്രവേശിക്കുകയും ചെയ്തു. എന്നാൽ പുഗാച്ചേവ് യുദ്ധത്തിൽ പരാജയപ്പെട്ടതോടെ അയാളുമായുള്ള അടുത്ത സൌഹൃദത്തിൻറെ പേരിൽ പ്യോട്ടിർ അറസ്റ്റ് ചെയ്യപ്പെട്ടു. ചോദ്യം ചെയ്യലിനിടെ ഷ്വാബ്രിൻ, പ്യോട്ടിർ ഒരു പൊതുവഞ്ചകനും രാജ്യദ്രോഹിയുമാണെന്നു സാക്ഷ്യപ്പെടുത്തുന്നു. മാഷയെ കോടതിനടപടികളിലേയ്ക്കു വലിച്ചിഴക്കാതെയിരിക്കുവാനുള്ള ഉദ്യമത്തിൽ താൻറെ പേരിൽ ആരോപിക്കപ്പെട്ടിരിക്കുന്ന കുറ്റങ്ങളുടെ നിജസ്ഥിതി ബോദ്ധ്യപ്പെടുത്താൻ കഴിയാത്തിനാൽ പ്യോട്ടിർ മരണശിക്ഷയ്ക്കു വിധിക്കപ്പെടുന്നു. എന്നാൽ മഹതിയായ കാതറീന ചക്രവർത്തിനി പ്യോട്ടിറിൻറെ ശിക്ഷയിൽ ഇളവുകൊടുക്കുകയും അയാൾ ജയിലിൽത്തന്നെ കഴിയുകയും ചെയ്തു. പ്യോട്ടിറിൻ എന്തുകൊണ്ടാണ് സ്വയം പ്രതിരോധിക്കുവാൻ സാധിക്കാതെയിരുന്നതെന്നു മനസ്സിലാക്കിയ മാഷാ അയാളെ രക്ഷപെടുത്തുവാനുള്ള ഉദ്യമത്തിൻറെ ഭാഗമായി ചക്രവർത്തിനിയ്ക്ക് ഒരു നിവേദനം കൊടുക്കുവാൻ സെൻറ് പീറ്റേർസ്ബർഗ്ഗിലേയ്ക്കു പോകുന്നു. രാജകുടുംബത്തിലെ അംഗങ്ങൾ വസിച്ചിരുന്ന സാർസ്കോയേ സെലോ എന്ന സ്ഥലത്തുവച്ച് അവൾ കോടതിയിലെ ഒരു വനിതയെ കണ്ടുമുട്ടുകയും പ്യോട്ടിറിനുവേണ്ടി ചക്രവർത്തിനിയെ കാണാനുള്ള പ്ലാനുകൾ വിശദീകരിച്ച് സഹായം അഭ്യർത്ഥിക്കുയും ചെയ്തു. പ്യോട്ടിർ ഒരു രാജ്യദ്രോഹിയാണെന്ന കാരണം പറഞ്ഞ് ഈ വനിത ആദ്യം നിരസിച്ചുവെങ്കിലും മാഷാ എല്ലാ സാഹചര്യങ്ങളും വിശദീകരിക്കുവാൻ തയ്യാറായി. താമസിയാതെ മാഷ ചക്രവർത്തിനിയെ മുഖം കാണിക്കുവാനുള്ള ക്ഷണം ലഭിച്ചു. ചക്രവർത്തിനിയെ നേരിട്ടുകണ്ട മാഷ അസ്തപ്രജ്ഞയായിത്തീർന്നു. താൻ നേരത്തേ സംസാരിക്കുകയും സഹായം അഭ്യർത്ഥിക്കുയും ചെയ്ത് പ്രൌഢവനിത ചക്രവർത്തിനിതന്നെയായിരുന്നു. ചക്രവർത്തിനി പ്യോട്ടിറിൻ നിരപരാധിത്വം മനസ്സിലാക്കുകയും അയാളെ ഉടനെ മോചിപ്പിക്കുവാൻ ഉത്തരവിടുകയും ചെയ്തു. പുഗെച്ചേവിൻറെ വധത്തിന് പ്യോട്ടിർ സാക്ഷിയായിരുന്നു. ശേഷം പ്യോട്ടിറും മാഷായും വിവാഹിതരായി സസുഖം ജീവിച്ചു.
അവലംബം
വർഗ്ഗം:റഷ്യൻ സാഹിത്യം വർഗ്ഗം:ചരിത്ര നോവലുകൾ
ലോക് നായക് ആശുപത്രി
ലോക് നായക് ഹോസ്പിറ്റൽ 1977 നവംബർ വരെ ഇർവിൻ ഹോസ്പിറ്റൽ എന്നറിയപ്പെട്ടിരുന്നു പിന്നീട് പ്രശസ്ത ഇന്ത്യൻ സ്വാതന്ത്ര്യ സമര പ്രവർത്തകനും രാഷ്ട്രീയക്കാരനുമായ ജയപ്രകാശ് നാരായണന്റെ ബഹുമാനാർത്ഥം ലോക് നായക് ജയ് പ്രകാശ് ഹോസ്പിറ്റലായി മാറ്റി. ഡൽഹി സർക്കാരിന്റെ ആരോഗ്യ കുടുംബക്ഷേമ വകുപ്പാണ് ഇത് പരിപാലിക്കുന്നതും പ്രവർത്തിപ്പിക്കുന്നതും.
ചരിത്രം
സെൻട്രൽ ജയിൽ സമുച്ചയം അന്നത്തെ വൈസ്രോയി ഓഫ് ഇന്ത്യ ഇർവിൻ പ്രഭു ആശുപത്രിയാക്കി മാറ്റിയപ്പോൾ ലോക് നായക് ആശുപത്രിയുടെ ചരിത്രം തുടങ്ങുന്നു. 1930 ജനുവരി 10-ന് ലെഫ്റ്റനന്റ് കേണലിന്റെ കീഴിലാണ് ഇതിന്റെ തറക്കല്ലിട്ടത്. 1936-ൽ ക്രൂക്ക്‌ഷാങ്ക് ഈ സെൻട്രൽ ജയിൽ സമുച്ചയം ഇർവിൻ ഹോസ്പിറ്റലിലേക്ക് കമ്മീഷൻ ചെയ്തു. അക്കാലത്ത് ഇത് 350 കിടക്കകളുള്ള ആശുപത്രിയായിരുന്നു, എന്നാൽ 1947 ലെ ഇന്ത്യയുടെ സ്വാതന്ത്ര്യത്തിനുശേഷം അയൽരാജ്യങ്ങളിൽ നിന്നും സംസ്ഥാനങ്ങളിൽ നിന്നുമുള്ള അഭയാർഥികളുടെ രൂപത്തിലുള്ള ജനസംഖ്യയുള്ളതിനാൽ കൂടുതൽ കിടക്കകളുടെ ആവശ്യകത പെട്ടെന്ന് ഉയർന്നു.
1977 നവംബറിൽ ഇർവിൻ ഹോസ്പിറ്റലിന്റെ പേര് ലോക് നായക് ജയ് പ്രകാശ് ഹോസ്പിറ്റൽ എന്നാക്കി മാറ്റി, 1989 ൽ ലോക് നായക് ജയ് പ്രകാശ് ഹോസ്പിറ്റലിൽ നിന്ന് ലോക് നായക് ഹോസ്പിറ്റൽ എന്നാക്കി.
മെഡിക്കൽ സൗകര്യങ്ങൾ
• എയിഡ്സ് കൌൺസിലിങ് ക്ലിനിക്
• അനസ്തേഷ്യോളജി
• ബ്ലഡ് ബാങ്ക്
• പൊള്ളലും പ്ലാസ്റ്റിക് സർജറിയും
• ഇഎൻടി
• കുടുംബക്ഷേമം (എം & എഫ്) വന്ധ്യത
• മെഡിസിൻ
• ന്യൂറോ സർജറി
• ഓർത്തോപീഡിക്‌സ്
• പീഡിയാട്രിക്സ്
• പീഡിയാട്രിക്സ് (ശസ്ത്രക്രിയ)
• സ്കിൻ & എസ്.ടി.ഡി
• ശസ്ത്രക്രിയ
• വിവിധ ഡയഗ്നോസ്റ്റിക് ലാബുകൾ
• കിഡ്നി
പ്രാച്യവൃത്തി
ഒരു മലയാള ഭാഷ വൃത്തമാണ് പ്രാച്യവൃത്തി
ലക്ഷണം
അഞ്ചാംകല യുഗ്മപാദഗം പ്രാച്യവൃത്തിയിഹ നാലിലൊട്ടുകിൽ
സമപാദങ്ങളിൽ മാത്രം നാലും അഞ്ചും മാത്രകളെ ഗുരുകൊണ്ട് ഒന്നിച്ചാൽ അത്പ്രാച്യവൃത്തി
വാളയാർ
കേരളത്തിലെ പാലക്കാട്‌ ജില്ലയിലെ ഒരു അതിർത്തി പട്ടണമാണ് വാളയാർ. കേരളം-തമിഴ്‌നാട് അതിർത്തിയിലെ സുപ്രധാന ചെക്ക് പോസ്റ്റായ വാളയാർ ചെക്ക് പോസ്റ്റ് ഇവിടെയാണ് സ്ഥിതിചെയ്യുന്നത്.
വർഗ്ഗം:പാലക്കാട് ജില്ലയിലെ പട്ടണങ്ങൾ വർഗ്ഗം:കോയമ്പത്തൂരിന്റെ ഭൂമിശാസ്ത്രം
റൈഡിംഗ് മൌണ്ടൻ ദേശീയോദ്യാനം
റൈഡിംഗ് മൌണ്ടൻ ദേശീയോദ്യാനം കാനഡയിലെ മനിറ്റോബയിൽ സ്ഥിതിചെയ്യുന്ന ഒരു ദേശീയോദ്യാനമാണ്. മനിറ്റോബ എന്ന നീണ്ട കിഴുക്കാം തുക്കായ മലഞ്ചെരിവിനു മുകളിലാണ് ഈ ദേശീയോദ്യാനത്തിൻറെ സ്ഥാനം. സംരക്ഷിത പ്രദേശം 2,969 ചതുരശ്രകിലോമീറ്റർ (1,146 ചതുരശ്രമൈൽ) പ്രദേശം ഉൾക്കൊള്ളുന്നു. വനങ്ങൾ തിങ്ങിനിറഞ്ഞ ദേശീയോദ്യാന പ്രദേശം, ചുറ്റുപാടുമുളള പ്രയറി പുൽമൈതാനങ്ങളിൽനിന്നു തികച്ചും വ്യത്യസ്തമായി നിലകൊള്ളുന്നു. പുൽമേടുകൾ, മലയോരപ്രദേശങ്ങൾ കിഴക്കൻ ഇലപൊഴിയും കാടുകൾ എന്നിങ്ങനെ ഈ പ്രദേശത്ത് ഒത്തുചേരുന്ന മൂന്ന് വ്യത്യസ്ത പരിസ്ഥിതി വ്യവസ്ഥകളെ സംരക്ഷിക്കുന്നതിനായിട്ടാണ് ദേശീയോദ്യാനം രൂപവൽക്കരിച്ചത്. ദേശീയോദ്യാനത്തിലൂടെ കടന്നുപോകുന്ന ഹൈവേ 10 വഴി ഇവിടെ ഏറ്റവും എളുപ്പത്തിൽ എത്തിച്ചേരാവുന്നതാണ്. ദേശീയോദ്യാനത്തിൻറെ അതിർത്തിക്കുള്ളിലുള്ള ഒരേയൊരു വാണിജ്യ കേന്ദ്രമാണ്, വാസാഗാമിംഗ് എന്ന ഉദ്യാനത്തിൻറെ തെക്കൻ പ്രവേശന കവാടം.
ഷാരോൺ ഫാരെൽ
ഷാരോൺ ഫാരെൽ (ജനനം: ഡിസംബർ 24, 1940) ഒരു അമേരിക്കൻ സിനിമാ, ടെലിവിഷൻ താരവും മുൻ നർത്തകിയുമായിരുന്നു. അമേരിക്കൻ ബാലെ തിയേറ്റർ കമ്പനിയിൽ ഒരു ബാലെ നർത്തകിയായി തന്റെ കരിയർ ആരംഭിച്ച ഫാരെൽ 1959-ൽ കിസ് ഹെർ ഗുഡ്‌ബൈ എന്ന ചിത്രത്തിലൂടെ സിനിമാരംഗത്ത് പ്രവേശിക്കുകയും തുടർന്ന് 40 പൗണ്ട്സ് ഓഫ് ട്രബിൾ (1962), എ ലവ്‌ലി വേ ടു ഡൈ (1968), മാർലോ (1969) എന്നീ ചിത്രങ്ങളിലെ വേഷങ്ങൾ ചെയ്തുകൊണ്ട് സിനിമാ രംഗത്ത് ചുവടുറപ്പിക്കുകയും ചെയ്തു. സെയിന്റ്‌സ് ആൻഡ് സിന്നേഴ്‌സ് (1962), ''ഡോ. കിൽഡെയർ (1965), ഹവായ് ഫൈവ്-ഒ'' (1977–1980) എന്നീ പരമ്പരകളിലെ ആവർത്തിച്ചുള്ള വേഷങ്ങളിലൂടെ അവർ ടെലിവിഷൻ രംഗത്ത് വ്യാപകമായി പ്രവർത്തിച്ചു. ലാറി കോഹന്റെ ഹൊറർ ചിത്രമായ ഇറ്റ്സ് എലൈവ് (1974), കൗമാര കോമഡി ചിത്രമായ കാന്റ് ബൈ മി ലവ് (1987) എന്നിവയാണ് ഫാരെലിന്റെ മറ്റ് ശ്രദ്ധേയ ചിത്രങ്ങൾ. 1999 വരെ അവർ ടെലിവിഷനിലും സിനിമയിലും പ്രത്യക്ഷപ്പെട്ടിരുന്നു. 2013-ൽ ബ്രോക്കൺ അറ്റ് ലവ് എന്ന വെബ് പരമ്പരയിലെ ചെറിയ വേഷത്തിൽ അവർ വീണ്ടും രംഗത്ത് പ്രത്യക്ഷപ്പെട്ടു.
കരിയർ
1959-ൽ കിസ് ഹെർ ഗുഡ്‌ബൈ എന്ന ചിത്രത്തിലൂടെ 18-ാം വയസ്സിലാണ് ഷാരോൺ ഫാരെൽ അഭിനയരംഗത്തേക്ക് പ്രവേശിച്ചത്. 1960 മുതൽ 1980 വരെയുള്ള കാലഘട്ടത്തിൽ, ദി റീവേഴ്‌സ് (1969), മാർലോ (1969), ഇറ്റ്സ് എലൈവ് (1974), ദി സ്റ്റണ്ട് മാൻ (1980), ഔട്ട് ഓഫ് ദ ബ്ലൂ (1980), നൈറ്റ് ഓഫ് ദ കോമറ്റ് (1984), കാന്റ് ബൈ മീ ലവ് (1987) തുടങ്ങിയ ചിത്രങ്ങളിൽ അവർ അഭിനയിച്ചു. സിനിമാ രംഗത്തെ പ്രവർത്തനത്തോടൊപ്പം ഡെത്ത് വാലി ഡേയ്‌സ്, ഗൺസ്‌മോക്ക്, ദി മാൻ ഫ്രം U.N.C.L.E, ഐ ഡ്രീം ഓഫ് ജീനി, മൈ ഫേവറിറ്റ് മാർഷ്യൻ, ദി ബെവർലി ഹിൽബില്ലിസ്, ഹവായ് ഫൈവ്-ഒ എന്നിവയുൾപ്പെടെ വിവിധ ടെലിവിഷൻ ഷോകളിലും ഫാരെൽ അതിഥി വേഷങ്ങളിൽ പ്രത്യക്ഷപ്പെട്ടു. 1991-ൽ ദി യംഗ് ആൻഡ് ദി റെസ്റ്റ്ലെസ് എന്ന ദീർഘകാല സോപ്പ് ഓപ്പറിലെ അഭിനേതാക്കളോടൊപ്പം ചേർന്ന അവർ 1996 വരെ ഷോയിൽ തുടർന്നു. ഫാരലിന്റെ പിൽക്കാല ടെലിവിഷൻ വേഷം 1999-ലെ JAG എന്ന പരമ്പരയിലെ എപ്പിസോഡിലായിരുന്നു. 2013 നും 2014 നും ഇടയിൽ, ബ്രോക്കൺ അറ്റ് ലവ് എന്ന വെബ് പരമ്പരയിൽ പതിനാല് വർഷത്തെ ഇടവേളയ്ക്കുശേഷം ഫാരെൽ പ്രത്യക്ഷപ്പെട്ടു.
സ്വകാര്യ ജീവിതം
1962-ൽ നടൻ ആൻഡ്രൂ പ്രൈനുമായി ഫാരെലിന്റെ ആദ്യ വിവാഹം നടന്നു. ഒരു മാസവും പത്തു ദിവസവും പിന്നിട്ട ശേഷം അവർ വിവാഹമോചനം നേടി.
നടൻ ജോൺ എഫ്. ബോയറെ വിവാഹം കഴിച്ച ഫാരലിന് ചാൻസ് ബോയർ എന്ന ഒരു മകനുണ്ട്. 1970-ൽ ചാൻസിൻറെ ജനനത്തിനു ശേഷം, ഫാരലിന് ധമനിയിൽ തടസ്സം നേരിടുകയും അത് അവരുടെ ഹൃദയമിടിപ്പ് നാല് മിനിറ്റോളം നിലയ്ക്കുന്നതിന് കാരണമാകുകയും ചെയ്തു. ഗുരുതരമായ മസ്തിഷ്ക ക്ഷതം സംഭവിച്ച അവർക്ക് ഇത് താൽക്കാലികമായ ഓർമ്മക്കുറവിനും ശാരീരിക വൈകല്യങ്ങൾക്കും കാരണമായി. സഹപ്രവർത്തകരുടെ സഹായത്തോടെ, ഫാരെൽ അവളുടെ ഓർമ്മകൾ ഉൾപ്പെടെയുള്ള കഴിവുകൾ വീണ്ടെടുക്കാൻ പരിശ്രമിക്കുകയും അഭിനയ ജീവിതം പുനരാരംഭിക്കുകയും ചെയ്തുവെങ്കിലും അസുഖവിവരം പുറത്തറിഞ്ഞാൽ കരിയർ അവസാനിക്കുമെന്നുള്ള സുഹൃത്തും നടനുമായ സ്റ്റീവ് മക്വീന്റെ ഉപദേശപ്രകാരം ഏറെക്കാലം അവർ തന്റെ അസുഖം രഹസ്യമാക്കി വെച്ചു. അസുഖം മറച്ചുവെച്ചുകൊണ്ട്, ഫാരെൽ അഭിനയരംഗത്ത് പതിറ്റാണ്ടുകളായി സ്ഥിരതയോടെ പ്രവർത്തിച്ചു. റോൺ ഡിബ്ലാസി, സ്റ്റീവ് സാൽകിൻ, സംവിധായകൻ ഡെയ്ൽ ട്രെവിൽലിയൻ എന്നിവരുമായി ഫാരെൽ വിവാഹ ബന്ധത്തിലേർപ്പെട്ടിരുന്നു. അഭിനേതാക്കളായ സ്റ്റീവ് മക്വീൻ, ബ്രൂസ് ലീ എന്നിവരുമായും അവർക്ക് പ്രണയബന്ധങ്ങളുണ്ടായിരുന്നു.
പുറം കണ്ണികൾ
വർഗ്ഗം:1940-ൽ ജനിച്ചവർ വർഗ്ഗം:ഡിസംബർ 24-ന് ജനിച്ചവർ
ഹെയ്കെ കാമർലിംഗ് ഓൺസ്
നോബൽ സമ്മാന ജേതാവായ ഒരു ഡച്ച് ഭൗതികശാസ്ത്രജ്ഞൻ ആയിരുന്നു ഹെയ്കെ കാമർലിംഗ് ഓൺസ്(ഡച്ച്: [ɔnəs]; 21 സെപ്റ്റംബർ 1853 - 21 ഫെബ്രുവരി 1926). വസ്തുക്കളെ കേവല പൂജ്യത്തിനടുത്ത് തണുപ്പിക്കുമ്പോൾ അവ എങ്ങനെ പെരുമാറുന്നു എന്നു പഠിക്കാൻ അദ്ദേഹം ഹാംസൺ-ലിൻഡെ ചക്രം ഉപയോഗപ്പെടുത്തി. ഹീലിയത്തിനെ ദ്രാവക രൂപത്തിലേക്ക് ആദ്യമായി മാറ്റിയത് അദ്ദേഹമായിരുന്നു. സൂപ്പർ കണ്ടക്ടിവിറ്റിയുടെ കണ്ടുപിടിത്തത്തോടെ ലോകമറിയുന്ന ഈ ശാസ്ത്രജ്ഞൻ ക്രയോജനിക്സിനു പുതുമാനങ്ങൾ നൽകി.
കോട്ടുവള്ളി
എൻ.എച്ച്-17 ന്റെ അരികിലുള്ള ഒരു ഗ്രാമമാണ് കോട്ടുവള്ളി. പറവൂർ താലൂക്കിലെ, കോട്ടുവള്ളി ഗ്രാമപഞ്ചായത്തിന്റെ ആസ്ഥാനം കൂടിയാണ് കോട്ടുവള്ളി.
ഹെയ്കെ കാമർലിംഗ് ഓൺസ്
ലീഡൻ സർവ്വകലാശാല
1882 മുതൽ 1923 വരെ ഹെയ്കെ കാമർലിംഗ് ലീഡൻ സർവ്വകലാശാലയിലെ എക്സിപിരിമെന്റൽ ഫിസിക്സിൽ പ്രൊഫസറായി സേവനമനുഷ്ടിച്ചിരുന്നു. 1904 -ൽ അദ്ദേഹം ഒരു ക്രയോജനിക്സ് ലാബോറട്ടറി ആരംഭിച്ചു. കാമർലിംഗ് ഓൺസ് ലാബോറട്ടറി എന്ന് ഇത് അറിയപ്പെട്ടു.
കോട്ടുവള്ളി
ചരിത്രം
തിരുവിതാംകൂറിൽ രൂപം കൊണ്ട ആദ്യത്തെ ഒമ്പതു വില്ലേജു യൂണിയനുകളിൽ ഒന്നായിരുന്നു കോട്ടുവള്ളി. തൊട്ടുകൂടായ്മക്കെതിരേ പ്രാദേശികമായി പല സമരങ്ങളും നടന്നിട്ടുള്ള നാടാണ് കോട്ടുവള്ളി. തത്തപ്പിള്ളിയിൽ നിന്നും കോട്ടുവള്ളി കൂടി എറണാകുളത്തേക്ക് ബോട്ട് ഗതാഗതം ഉണ്ടായിരുന്നു. എന്നാൽ ചെറിയപ്പിള്ളി പാലം ഗതാഗതത്തിനായി തുറന്നു കൊടുത്തതോടെ ഈ ബോട്ടു സർവ്വീസ് നിലച്ചു
ഹെയ്കെ കാമർലിംഗ് ഓൺസ്
ഹീലിയത്തിന്റെ ദ്രവീകരണം
1908 ജൂലൈ 10 ന് ഹീലിയത്തിന്റെ ഊഷ്മാവ് 4.2k വരെ താഴ്ത്തി ആദ്യമായി ഹീലിയത്തെ ദ്രവീകരിച്ചു. പിന്നീടത് 1.5kവരെ എത്തിച്ചു.
കോട്ടുവള്ളി
ജീവിതോപാധികൾ
പൊക്കാളി കൃഷി ആയിരുന്നു പ്രധാന ജീവിതോപാധി, എന്നാൽ ഇതിൽ നിന്നുമുള്ള വരുമാനം കുറഞ്ഞതോടെ ആളുകൾ മറ്റു വരുമാനമാർഗ്ഗങ്ങളിലേക്കു തിരിഞ്ഞു. നല്ല കയറിനു പേരു കേട്ട സ്ഥലമായിരുന്നു കോട്ടുവള്ളി. ഏതാനും വർഷങ്ങൾ മുമ്പു വരെ വൻതോതിൽ കയറുൽപ്പാദിപ്പിച്ച് ആലപ്പുഴയിലേക്കു വള്ളങ്ങളിലും, മറ്റു കരമാർഗ്ഗവും കൊണ്ടുപോവുമായിരുന്നു.
അവലംബം
വർഗ്ഗം:എറണാകുളം ജില്ലയിലെ ഗ്രാമങ്ങൾ വർഗ്ഗം:പറവൂർ താലൂക്കിലെ ഗ്രാമങ്ങൾ
ഹെയ്കെ കാമർലിംഗ് ഓൺസ്
സൂപ്പർ കണ്ടക്ടിവിറ്റി
1911-ൽ കാമർലിംഗ് 4.2k ഊഷ്മാവിൽ ഖര മെർക്കുറി വയറിനെ ദ്രവീകരിച്ച ഹീലിയത്തിൽ മുക്കിയപ്പോൾ മെർക്കുറിയുടെ വൈദ്യൂതപ്രതിരോധം ഇല്ലാതാകുന്നതായി കണ്ടെത്തി. തുടർന്ന് ടിന്നിലും ലെഡിലും പരീക്ഷണങ്ങൾ നടത്തി. ചില പദാർത്ഥങ്ങൾക്കു താഴ്ന്ന ഊഷ്മാവിൽ പ്രതിരോധം പൂജ്യമാകുകയും അവ വൈദ്യൂതിയെ അനന്തമായി കടത്തിവിടുകയും ചെയ്യുന്നുവെന്ന് അദ്ദേഹം മനസ്സിലാക്കി. ഇതാണ് സൂപ്പർകണ്ടക്ടിവിറ്റി. സൂപ്പർകണ്ടക്ടിവിറ്റിയുടെ കണ്ടുപിടിത്തത്തിന് 1913 -ൽ അദ്ദേഹത്തിന് നോബൽ സമ്മാനം ലഭിക്കുകയുണ്ടായി.
പുറത്തേയ്ക്കുള്ള കണ്ണികൾ
വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:1853-ൽ ജനിച്ചവർ വർഗ്ഗം:സെപ്റ്റംബർ 21-ന് ജനിച്ചവർ വർഗ്ഗം:1926-ൽ മരിച്ചവർ വർഗ്ഗം:ഫെബ്രുവരി 21-ന് മരിച്ചവർ
ലക്ഷ്മി അഗർവാൾ
പ്രണയാഭ്യർഥന നിരസ്സിച്ചതു കാരണം ആസിഡ്‌ അക്രമണത്തിനു ഇരയായ പെൺകുട്ടിയാണ്‌ ലക്ഷ്മി സാ. മുപ്പത്തിരണ്ടുകാരൻ നദീം ഖാന്റെ പ്രണയാഭ്യർഥന നിരസിച്ചതിനെ തുടർന്ന്‌ ഏഴാം ക്ലാസിൽ പഠിക്കുമ്പോൾ പതിനാറാം വയസ്സിലാണു ലക്ഷ്മി ആസിഡ്‌ അക്രമണത്തിന്‌ ഇരയാകുന്നത്‌ .ആസിഡ്‌ ആക്രമണത്തിനും തീകൊളുത്തലിനും വിധേയരായ 300പേരെ പുനരധിവസിപ്പിച്ച കൂട്ടായ്മയുടെ അമരകാരിയാണ്‌ ലക്ഷ്മി .യു.എസ്‌ ഭരണകൂടം നൽകുന്ന രാജ്യാന്തര വനിതാധീരതാ അവാർഡ്‌ ജേതാവാണ് ലക്ഷ്മി.ലക്ഷ്മി പേരിനൊപ്പം ചേർത്ത “സാ” ഒരു സന്ദേശമാണ്‌;സ്റ്റോപ്പ്‌ ആസിഡ്‌ അറ്റാക്ക്‌.
ആസിഡ് ആക്രമണം
ദക്ഷിണ ഡൽഹിയിലെ തിരക്കേറിയ ഖാൻ മാർക്കറ്റിലെ ബസ്‌ സ്റ്റോപ്പിൽ വച്ച് നദീം ഖാൻ(ഗുഡ്ഡൂ) എന്ന യുവാവാണ്‌ ലക്ഷ്മിയുടെ മുഖത്ത് ആസിഡ്‌ ഒഴിച്ചത്‌.ലക്ഷ്മിയുടെ സുഹൃത്തായ രാഖിയുടെ അറിവോടെയായിരുന്നു ആക്രമണം.2005ലെ സംഭവത്തിനു ശേഷം 2009 വരെ ശാരീരികമായ പല ബുദ്ധിമുട്ടുകളും ലക്ഷ്മി അനുഭവിച്ചു.ആസ്ഡ്‌ ഒഴിക്കുമ്പോൾ കൈകൾ കൊണ്ട്‌ കണ്ണു പൊത്തിയതിനാൽ മുഖത്തു കാഴ്ച്ച മാത്രം ബാക്കിയായി.ഡൽഹിയിലെ ഏറ്റവും വലിയ ആശുപത്രികളിലായി ഏഴ്‌ വലിയ ശസ്ത്രക്രിയകൾ .തുടയിൽ നിന്നും അരക്കെട്ടിനു താഴെ നിന്നുമായി തൊലിയെടുത്താണ്‌ ലക്ഷ്മിയുടെ മുഖം പുന:സൃഷ്ടിച്ചത്‌.2009ലെ സങ്കീർണമായ അവസാന ശസ്ത്രക്രിയക്കുശേഷം കുറച്ചു ദിവസം വെന്റിലേറ്ററിലായിയിരുന്നു .പണം തടസമകാതിരിക്കാതിരിക്കാൻ കുടുംബം വളരെ ബുദ്ധിമുട്ടി.നൃത്ത സംഗീത പരിപാടികളിൽ തിളങ്ങി നിന്ന ലക്ഷ്മിയുടെ മുഖം നഷ്ടമായത്‌ പിതാവിനെ വിഷാദരോഗത്തിലേക്കു തള്ളിയിട്ടു.സഹോദരനു ക്ഷയം ബാധിച്ചു.വേദന നിറഞ്ഞ നെഞ്ചുമായി ജീവിക്കേണ്ടി വന്ന പിതാവ്‌ മുന്നുലാൽ 2012ൽ ഹൃദയാഘാതത്തിൽ മരിച്ചു.ഗുഡ്ഡുവിനെ 10 വർഷത്തേക്കും രാഖിയെ ഏഴു വർഷത്തേക്കും തടവിനു ശിക്ഷിച്ചു.ഇതിനിടെ,ആക്രമണത്തിനുശേഷം ഒരു മാസം കഴിഞ്ഞ്‌ ഗുഡ്ഡു ആഘോഷപൂർവം മറ്റോരാളെ വിവാഹം കഴിച്ചു.
നിയമ പോരാട്ടം
2006ൽ ആസിഡ്‌ ആക്രമണത്തെ അതിജീവിച്ച രൂപ എന്ന പെൺകുട്ടിയോടൊപ്പം സുപ്രീംകോടതിയിൽ സുലഭമായ ആസിഡ് വില്പനയ്ക്കെതിരെ പൊതുതാല്പര്യ ഹർജി നൽകി.രാജ്യത്ത്‌ ആസിഡ്‌ വില്പനയ്ക്കു കർശന നിയന്ത്രണം ഏർപ്പെടുത്തണം എന്നതയിരുന്നു അവശ്യം. പ്രത്യേക നിയമനിർമ്മാണം നടത്തണമെന്ന്‌ സുപ്രീം കോടതി കേന്ദ്രസർക്കാരിനോട്‌ ആവശ്യപ്പെട്ടു .ആസിഡ്‌ വില്പനയ്ക്കു കർശനനിയന്ത്രണം ഏർപ്പെടുത്തണമെന്നും വാങ്ങുന്നവർ തിരിച്ചറിയൽ രേഖ നല്കണമെന്നുമുള്ള നിർദ്ദേശങ്ങൾ മുന്നോട്ട് വച്ചു.
സമൂഹത്തിലേക്ക്
പത്രപ്രവർത്തക ഉപ്നീതയാണ്‌ സ്റ്റോപ്പ്‌ ആസിഡ്‌ അറ്റാക്ക്‌(സാ) പ്രചരണങ്ങൾക്ക്‌ ലക്ഷ്മിയുടെ ശ്രദ്ധ ക്ഷണിക്കുന്നത്‌.പത്രപ്രവർത്തകനും സാമൂഹിക പ്രവർത്തകനുമായ അലോക്‌ ദീക്ഷിത്‌ ലക്ഷ്മിയെ തേടിയെത്തി .സ്റ്റോപ്പ്‌ ആസിഡ്‌ അറ്റാക്കിന്റെ ക്യാമ്പെയിൻ കോഓർഡിനേറ്ററായി ലക്ഷ്മി പ്രവർത്തിച്ചു തുടങ്ങുകയും ചെയ്തു.പിന്നേട് അലോക്‌ ലക്ഷ്മിയുടെ ജീവിതത്തിലേക്ക് കടന്ന് വന്നു.ആഗ്രയിൽ സ്റ്റോപ്പ്‌ ആസിഡ്‌ പ്രവർത്തകർ കഫേ ഷീറോസ്‌ ഹാങ്ങ്ഔട്ട്‌ എന്ന പേരിൽ സ്ഥാപനം തുടങ്ങി.റിഡേഴ്സ്‌ കഫേ,ആക്ടിവിസം വർൿഷോപ്പ്‌,ഹാൻഡി ക്രാഫ്റ്റ്സ്‌ ആൻഡ്‌ എക്സിബിഷൻ സെന്റർ എന്നിവ അവിടെയുണ്ട്‌.ആസിഡ് ആക്രമണത്തിൽ ഇരകളായവരാണ്‌ ഇതിന്റെ നടത്തിപ്പുകാർ.ഛാന്വ്‌ എന്ന പേരിൽ കിഴക്കൻ ഡൽഹിയിലെ നിർമാൺ വിഹറിൽ പുനരധിവാസ കേന്ദ്രവും തുടങ്ങി.ആസിഡ്‌ ആക്രമണം ഏറ്റുവാങ്ങിയവരുടെ ഫാഷൻ ഡിസൈനിങ്ങ്‌ സ്റ്റോറുകളും പ്രവർത്തിക്കുന്നുണ്ട്‌ ലക്ഷ്മി ഒരേസമയം അവരുടെ സംഘാടകയും മോഡലുമാണ്‌.
യൂ.എസ്‌.രാജ്യാന്തര ധീരത അവാർഡ്
2013ൽ അവസാനം ,അമേരിക്കൻ എംബസിയിൽ നിന്നു ലക്ഷ്മിക്ക് വിളി വന്നു.വനിതകൾക്കുള്ള യൂ.എസ്‌.രാജ്യാന്തര ധീരത അവാഡിന്‌ ലക്ഷ്മിയെ പരിഗണിക്കുന്നതായി അവർ അറിയിച്ചു.2014ൽ വാഷിങ്ങ്ടണിലെ യൂ എസ്‌ സ്റ്റേറ്റ്‌ ഡിപ്പർട്ട്മെന്റ്‌ സമ്മേളനഹാലിൽ മിഷേൽ ഒബാമയാണ്‌ അവാർഡ്‌ സമ്മനിച്ചത്‌.അവാർഡിന്റെ മറുപടി പ്രസംഗ സമയത്ത്‌ കൊച്ചുകവിത അവതിരിപ്പിക്കുകയാണ്‌ ലക്ഷ്മി ചെയ്തത്‌ .കവിത തീർത്ത്‌ പുഞ്ചിരിയോടെ ലക്ഷ്മി മുഖമുയർത്തി.തിങ്ങി നിറഞ്ഞ സദസ്സ്‌ അപ്പോൾ തുടങ്ങിയ കരഘോഷം ഏറെ നേരം നീണ്ട്‌ നിന്നു‘നിങ്ങൾ ആസിഡൊഴിച്ചത്‌ എന്റെ മുഖത്തല്ല;സ്വപ്നങ്ങളിലാണ്‌.നിങ്ങളുടെ ഉള്ളിലുള്ളതോ സ്നെഹമല്ല;നിറയെ ആസിഡാണ്‌’എന്നയിരുന്നു കവിതയുടെ തുടക്കം.അതേ വർഷത്തേ NDVT ഇന്ത്യൻ ഓഫ് ദി ഇയർ പുരസ്ക്കാരവും ലക്ഷ്മിക്കായിരുന്നു.
കേരളത്തിലേക്ക്
കേരളത്തിൽ ആസിഡ്‌ ആക്രമണത്തിന്‌ ഇരയാകുന്നവർ ഉണ്ടോ എന്ന ചോദ്യത്തിന്‌ അലോകിന്റെ ഉത്തരം ഉണ്ട്‌ എന്ന്‌ തന്നെയാണ്‌ പല സംഭവങ്ങളും പുറത്തറിയുന്നില്ല അറിയുന്ന സംഭവങ്ങൾ വിളക്ക്‌ തട്ടിമറിഞ്ഞെന്നോ പൊള്ളലേറ്റേതെന്നോ മറ്റോ പറഞ്ഞ്‌ മറച്ച്‌ വയ്ക്കുന്നു.കേസ്‌ റജിസ്റ്റർ ചെയ്യുന്നതും അങ്ങനെതന്നെ.ആക്രമണത്തിനാണു കേസ്‌.ആസിഡ്‌ ആക്രമണത്തിന്‌ പ്രത്യേക ഉപവകുപ്പ്‌ അനുസരിച്ച്‌ കേസ്‌ റജിസ്റ്റർ ചെയ്യുന്നില്ലന്ന്‌ അലോക്‌ 2014 ഡിസംബറിൽ പറഞ്ഞിരുന്നു.കേരളത്തിൽ വിവരശേഖരണം,സന്നദ്ധശൃഗലയുണ്ടാക്കൽ,ആക്രമണങ്ങൾ റിപ്പോർട്ട്‌ ചെയ്യൽ,ആനുകൂല്യങ്ങൾക്കായി സമ്മർദം ചെലുത്തൽ എന്നിവയാണ്‌ ലക്ഷ്മിയുടെയും അലോകിന്റെയും കർമ്മപദ്ധതികൾ.കേരളത്തിൽ മലപ്പുറത്ത്‌ കുറ്റിപ്പുറം പതഞ്ജലിയിൽ ഒരാഴ്ച്ച താമസിച്ച ലക്ഷ്മിയെ കാണാൻ ഒരു ആലപുഴ സ്വദേശിനി എത്തി പൊള്ളിയ മുഖവുമായി,അവരും ആസിഡ്‌ ആക്രമണത്തിന്റെ ഒരു ഇരയായിരുന്നു.
മമ്മൂട്ടിയും റസൂൽ പൂക്കുട്ടിയും
മമ്മൂട്ടിയും റസൂൽ പൂക്കുട്ടിയും ചേർന്നാണ്‌ ലക്ഷ്മിയെ കേരളത്തിലേക്ക്‌ കൊണ്ട്‌ വന്നത്‌.മമ്മൂട്ടി ഡയറക്ടറയ കുറ്റിപ്പുറം പതൻജലിയ അയുർവേദ ചികിൽസായത്തിൽ മുഖചർമം വീണ്ടെടുക്കൻ ചികിൽസ നടക്കുകയാണ്‌.നടൻ ആമീർ ഖാന്റെ ടീവി ഷോയിൽ പങ്കെടുത്ത ലക്ഷ്മിയെ മമ്മൂട്ടിക്ക്‌ വേണ്ടി റസൂൽ പൂക്കുട്ടി കണ്ടെത്തുകയായിരുന്നു.ആമിർ ഖാന്റെ അഭ്യർഥന കൂടിയായപ്പോൾ സൗജന്യചികിൽസ എത്രയും പെട്ടെന്നു ലഭ്യമാക്കൻ പതൻജലി തീരുമാനിച്ചു.ഒരാഴ്ചത്തേ ആദ്യഘട്ട ചികിൽസയ്ക്കു ശേഷം ലക്ഷ്മി തിരിച്ച്‌ പോയി.കേരളത്തിലെ സ്റ്റോപ്പ്‌ ആസിഡ്‌ അറ്റാക്ക്‌ പ്രചരണങ്ങൾക്കു മമ്മൂട്ടി പിന്തുണ ഉറപ്പാക്കിടുണ്ട്‌.പതൻജലിയിലെ ജോതിഷ്‌ കുമാറണു ചികിൽസയ്ക്ക്‌ നേതൃത്വം നല്കുന്നത്‌.
ന്യൂബോൺ
ദേശീയ അവാർഡ്‌ ജേതാവ്‌ ആനന്ദ്‌ ഗാന്ധിയുടെ “ന്യൂബോൺ” എന്ന ചിത്രത്തിൽ ലക്ഷ്മിയാണ്‌ നായികയവുന്നത്‌.ആസിഡ അക്രമണത്തിന്റെ പിന്നമ്പുറവും ആക്രമണമേറ്റ്‌ വാങ്ങുന്നവരുടെ ജീവിതസാഹചര്യങ്ങളും വിശദമാകുന്ന വിശാദമായ രണ്ടു മണിക്കൂ​‍ൂർ സിനിമ.ആസിഡ്‌ ആക്രമണത്തിനിരയായ നസ്രീൻ എന്ന കുട്ടിയും സിനിമയിൽ പ്രധാനവേഷത്തിലുണ്ട്‌.മേഘാ രാമസ്വാമിയാണു ചിത്രത്തിന്റെ ശില്പ്പി.പ്രീതി രതി എന്ന പെൺകുട്ടിയുടെ ദുരന്തം പത്രത്തിൽ വായിച്ച്‌ മേഘ നിർമ്മിച്ച എട്ടു മിനിറ്റ്‌ ചിത്രത്തിന്റെ വലിയ പതിപ്പണ്‌ ഇത്‌.
ലക്ഷ്മിയുടെ ലക്ഷ്യം
ലക്ഷ്മി പറയുന്നത്‌-“ആസിഡ്‌ ആക്രമണം നിന്ദ്യമായ പ്രവർത്തിയാണെന്ന്‌ സമൂഹത്തിനു ബോധ്യമാകണമെന്നും.ഇനിയൊരാൾ അതിനു മുതിരത്തതരത്തിൽ സമൂഹം ഉണർന്നിരിക്കണമെന്നും.ആക്രമണം നടത്തിയ കുറ്റവാളി മാന്യമായി ജീവിക്കുകയും ഏറ്റുവാങ്ങിയയാൾ ജീവിതകാലം മുഴുവനും വീട്ടിനുള്ളിൽ തളയ്ക്കപ്പെടുകയും ചെയ്യുന്ന അവസ്ഥ മാറണമെന്നും.കുറ്റവാളികളുടെ ശിക്ഷയേക്കാൾ അതിനു വിധേയമാകുന്ന വ്യക്തിയുടെ ശാരീരികവും മാനസികവുമായ ബുദ്ധിമുട്ടുകൾക്കാണ്‌ പ്രാധാന്യം നൽകേണ്ട്തെന്ന് അവർ പറയുന്നു.
അവലംബം
വർഗ്ഗം:സ്ത്രീകൾക്ക് എതിരായ അതിക്രമങ്ങൾ വർഗ്ഗം:ഇന്ത്യൻ വനിതകൾ‎ വർഗ്ഗം:1990-ൽ ജനിച്ചവർ വർഗ്ഗം:ജൂൺ 1-ന് ജനിച്ചവർ
ദുധ്കോശി നദി
കോശി നദി സംവിധാനം
കോസി നദി അഥവാ സപ്ത് കോശി കിഴക്ക് ദിശയിലേക്ക് ഒഴുകുന്നു. കിഴക്കൻ-മധ്യ നേപ്പാളിൽ ചേരുന്ന ഏഴ് നദികൾ ചേർന്നതിനാലാണ് ഇത് സപ്തകോശി എന്നറിയപ്പെടുന്നത്. സപ്തകോശി നദിവ്യവസ്ഥയിലെ പ്രധാന നദികൾ - സൂര്യ കോശി (सुन कोशी)], ഇന്ദ്രാവതി നദി (इन्द्रावती), തമ കോശി (तामा कोशी), ദുധ് കോശി (दुध कोशी), അരുൺ നദി (अरुण), തമോർ നദി (तमोर), ലിഖു നദി.എന്നിവയാണ്. എവറസ്റ്റ് കൊടുമുടിയുടെ (8848 മീറ്റർ) ഉയർന്ന പ്രദേശങ്ങളിൽ നിന്നാണ് ദുധ് കോസി നദി ഉത്ഭവിക്കുന്നത്, മഞ്ഞുവീഴ്ചയും ഹിമാനിയും ഉരുകുന്നത് നീരൊഴുക്കിന്റെ ഗണ്യമായ ഭാഗം സംഭാവന ചെയ്യുന്നു, പ്രത്യേകിച്ച് വരണ്ട സീസണിൽ. സംയോജിത നദി ചത്ര ഗോർജിലൂടെ തെക്ക് ദിശയിലേക്ക് ഒഴുകുന്നു.
പുഴവഴി
ലോകത്തിലെ ഏറ്റവും ഉയരമുള്ള കൊടുമുടിയായ എവറസ്റ്റ് മാസിഫിനെ നദി ഒഴുകുന്നു. ഇത് ഗോക്യോ തടാകങ്ങൾക്ക് കിഴക്കായി ആരംഭിച്ച് നം‌ചെ ബസാറിലേക്ക് തെക്കോട്ട് ഒഴുകുന്നു. തെക്കോട്ട് തുടർന്നൊഴുകി, ദുധ് കോശി കടന്ന് ബചേന്ദ്രി നാഷണൽ പാർക്ക് വഴി  പടിഞ്ഞാറ് കടന്നുപോകുന്നു Lukla. ലാംഡിംഗ് ഖോള സുർക്യയുടെ തെക്കുപടിഞ്ഞാറ് ഭാഗത്തുള്ള ദുധ് കോശിയുമായി ചേരുന്നു, തെക്കോട്ടുള്ള ഗതി ഹർകാപൂരിലേക്ക് തുടരുന്നു, അവിടെ സൂര്യ കോസിയിൽ ചേരുന്നു.
പാഡ്ലിംഗ്
അങ്ങേയറ്റത്തെ വെള്ളത്തിന്റെ സ്വഭാവമാണ് നദി, സാധാരണയായി വാട്ടർസ്‌പോർട്ടുകൾക്ക് ഉപയോഗിക്കാൻ കഴിയില്ല. ഇറക്കം 5% ത്തിൽ കൂടുതലാണ്, കൂടാതെ ഡബ്ല്യുഡബ്ല്യു ആറാമൻ പ്രയാസത്തിലേക്ക് എത്തുന്ന റാപ്പിഡുകളും (ഇതുവരെ AWA റേറ്റുചെയ്തിട്ടില്ല) മികച്ച ഉപകരണങ്ങളുപയോഗിച്ച് പോർട്ടേജ് ചെയ്യേണ്ട സ്ഥലങ്ങളും ഉണ്ട്. കൂടാതെ, നദി പലപ്പോഴും മാറുന്നു - വലിയ കല്ലുകൾ പ്രകൃതിശക്തികളാൽ ചുറ്റപ്പെടുന്നു.
എവറസ്റ്റ് കൊടുമുടിയിൽ നിന്ന് ഒഴുകുന്ന ഈ നദി ഏറ്റവും കൂടുതൽ സഞ്ചരിക്കാവുന്ന വൈറ്റ് വാട്ടർ ആണെന്ന് വിശ്വസിക്കപ്പെടുന്നു. ഫ്രാൻസിലെ 3200 മീറ്റർ ഉയരത്തിൽ നിന്ന് ഓസ്ട്രിയൻ പാഡ്‌ലറുകൾ ലോക റെക്കോർഡ് സൃഷ്ടിച്ചതു മുതൽ ലോകകപ്പിൽ പങ്കെടുക്കുന്ന ടീമുകളുടെ ശ്രദ്ധയിൽപ്പെട്ടു. ചെക്കോസ്ലോവാക് കായികതാരങ്ങൾ ഈ വെല്ലുവിളി ഏറ്റെടുക്കാൻ സമ്മതിച്ചു. പതിനാറ് പുരുഷന്മാരും പതിനാല് ചെക്കുകളും രണ്ട് സ്ലൊവാക്യരും അടങ്ങുന്ന ഒരു സംഘം ഒത്തുകൂടി. 1973 ജനുവരി 4 ന് അവർ ഡൈഹിലോവിൽ നിന്ന് കാറുകളിലൂടെ യാത്ര ആരംഭിച്ചു. അതേ വർഷം ഓഗസ്റ്റിൽ പര്യവേഷണം സുരക്ഷിതമായി പൂർത്തിയാക്കി നാട്ടിലേക്ക് മടങ്ങി.
പരാമർശങ്ങൾ
വർഗ്ഗം:Coordinates on Wikidata വർഗ്ഗം:ഹിമാലയത്തിലെ നദികൾ വർഗ്ഗം:നേപ്പാളിലെ നദികൾ
മണിബെൻ കര
മണിബെൻ കര (1905-1979) ഇന്ത്യൻ സാമൂഹ്യ പ്രവർത്തകയും ട്രേഡ് യൂണിയൻ പ്രവർത്തകയുമായിരുന്നു. അവർ ഹിന്ദു മസ്ദൂർ സഭയുടെ സ്ഥാപക അംഗമായിരുന്നു .1970- ൽ ഇന്ത്യാ ഗവൺമെന്റ് നാലാമത്തെ ഏറ്റവും മികച്ച ഇന്ത്യൻ സിവിലിയൻ ബഹുമതിയായ പത്മശ്രീ നൽകി അവരെ ആദരിച്ചു.
ജീവചരിത്രം
1905-ൽ മുംബൈയിലെ മഹാരാഷ്ട്രയിൽ ഒരു മധ്യവർഗ്ഗ കുടുംബത്തിൽ ആര്യ സമാജം അംഗമായി മണിബെൻ കര ജനിച്ചു. മുംബൈയിലെ ഗാംദേവിലെ സെന്റ്. കൊളംബോ ഹൈസ്കൂളിൽ നിന്ന് സ്കൂൾ വിദ്യാഭ്യാസവും, ബർമിങ്ഹാമിലെ യൂണിവേഴ്സിറ്റിയിൽ നിന്നും സോഷ്യൽ സയൻസ് ബിരുദവും നേടി. 1929-ൽ ഇന്ത്യയിലേക്ക് മടങ്ങുകയായിരുന്ന അവർ സ്വാതന്ത്ര്യ സമരവുമായി ബന്ധപ്പെട്ടു. സേവാ മന്ദിറും ഒരു അച്ചടിശാലയും സ്ഥാപിക്കുകയും ഇന്ത്യൻ വിപ്ലവകാരിയായ എം. എൻ. റോയിയുടെ ദേശീയ പ്രസിദ്ധീകരണമായ സ്വതന്ത്ര ഇന്ത്യ പ്രസിദ്ധീകരിക്കുകയും ചെയ്തു. പിന്നീട്, അഖിലേന്ത്യാ ട്രേഡ് യൂണിയൻ കോൺഗ്രസ്സിന്റെ നേതാക്കളിൽ ഒരാളായ നാരായൺ മൽഹാർ ജോഷി അദ്ദേഹത്തെ സ്വാധീനിക്കുകയും ട്രേഡ് യൂണിയൻ ആക്ടിവിസത്തിൽ പങ്കാളിയാകുകയും ചെയ്തു. ബോംബെ ഇംപ്രൂവ്മെൻറ് ട്രസ്റ്റിലെ പല യാഥാസ്ഥിതിക തൊഴിലാളികളുടെ താമസസ്ഥലവും മുംബൈയിലെ ചേരികളുമായിരുന്നു അവരുടെ പ്രവർത്തന മേഖല. അവർ അമ്മമാരുടെ ക്ലബ്ബും ഹെൽത്ത് സെന്ററും സ്ഥാപിക്കുകയും ജനങ്ങളുടെ ഇടയിൽ ശുചിത്വം, സാക്ഷരതാ സന്ദേശം എന്നിവ പ്രചരിപ്പിക്കുക ചെയ്തു. പിന്നീട് അവർ സേവാ മന്ദിർ എന്ന സാമൂഹ്യസംഘടന ആരംഭിച്ചു.പിന്നീട് ഭംഗിനി സമാജ് എന്ന എൻ.ജി.ഒയുമായി ഇത് ലയിപ്പിച്ചു.
അവലംബം
വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:1905-ൽ ജനിച്ചവർ വർഗ്ഗം:1979-ൽ മരിച്ചവർ വർഗ്ഗം:സാമൂഹ്യപ്രവർത്തനത്തിന് പത്മശ്രീ പുരസ്കാരം ലഭിച്ചവർ
മരിയ ഫെർണാണ്ടസ്
മരിയ ഫെർണാണ്ടസ് (ജനനം: ഏപ്രിൽ 27, 1969) പോർച്ചുഗലിൽ നിന്നുള്ള ഒരു പാരാലിമ്പിക് അത്‌ലറ്റാണ്. ടി 38 സ്പ്രിന്റ് ഇവന്റുകളിലാണ് അവർ പ്രധാനമായും മത്സരിക്കുന്നത്.
ഓസ്‌ട്രേലിയയിലെ സിഡ്‌നിയിൽ നടന്ന 2000-ലെ സമ്മർ പാരാലിമ്പിക്‌സിൽ ഫെർണാണ്ടസ് മത്സരിച്ചു. വനിതകളുടെ 400 മീറ്റർ - ടി 38 ഇനത്തിൽ വെങ്കല മെഡലും വനിതകളുടെ 100 മീറ്റർ - ടി 38 ഇനത്തിൽ അഞ്ചാം സ്ഥാനവും വനിതകളുടെ 200 മീറ്റർ - ടി 38 ഇനത്തിൽ ഏഴാം സ്ഥാനവും നേടി. ചൈനയിലെ ബീജിംഗിൽ നടന്ന 2008-ലെ സമ്മർ പാരാലിമ്പിക്‌സിലും അവർ മത്സരിച്ചു. വനിതകളുടെ 100 മീറ്റർ - ടി 38 ഇനത്തിന്റെ ആദ്യ റൗണ്ടിൽ അവർ പുറത്തായി. വനിതകളുടെ 200 മീറ്റർ - ടി 38 ഇനത്തിൽ എട്ടാം സ്ഥാനത്തെത്തി.
ഫ്രാൻസിലെ ലിയോണിൽ നടന്ന 2013-ലെ ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ പങ്കെടുത്തപ്പോൾ ഫെർണാണ്ടസ് വീണ്ടും പോർച്ചുഗലിനെ പ്രതിനിധീകരിച്ചു. അവിടെ ലോംഗ്ജമ്പിൽ പ്രവേശിച്ച അവർ മൂന്നാം സ്ഥാനത്തെത്തുകയും വെങ്കല മെഡൽ നേടുകയും ചെയ്തു.
ബാഹ്യ ലിങ്കുകൾ
വർഗ്ഗം:1969-ൽ ജനിച്ചവർ വർഗ്ഗം:പോർച്ചുഗലിലെ പാരാലിമ്പിക് വെങ്കല മെഡൽ ജേതാക്കൾ വർഗ്ഗം:2000-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
നവതാരണ്യം
ഒരു മലയാള ഭാഷാ വൃത്തമാണ് നവതാരുണ്യം.
ലക്ഷണം
ന ന ന യ ഗുരുവോടു നവതാരുണ്യം
അവലംബം
വർഗ്ഗം:വൃത്തമഞ്ജരിയിലെ വൃത്തങ്ങൾ
സരോജസമം
സരോജസമം മലയാള ഭാഷയിലെ ഒരു വൃത്തമാണ്.
ലക്ഷണം
ചേർത്തീടുകിൽ ഭഗണങ്ങളൊരേഴൊടു രണ്ടു ഗുരുക്കൾ സരോജസമാഖ്യം
സി.കെ. രാമകൃഷ്ണൻ നായർ
കേരളീയനായ ചിത്രകാരനായിരുന്നു സി.കെ.രാ എന്നറിയപ്പെട്ടിരുന്ന '''സി.കെ. രാമകൃഷ്ണൻ നായർ'''(23 മേയ് 1915 – 16 സെപ്റ്റംബർ 1994). കേരള ലളിതകലാ അക്കാദമി ഫെല്ലോഷിപ്പ് ലഭിച്ചിട്ടുണ്ട്. അക്കാദമി ചെയർമാനായും പ്രവർത്തിച്ചു.
ജീവിതരേഖ
തിരുവല്ല ശ്രീവല്ലക്ഷേത്രത്തിന് സമീപത്തെ ശങ്കരവേലിൽ തറവാട്ടിൽ പാലിയക്കര കൊട്ടാരത്തിലെ രാമവർമ്മ കോയിതമ്പുരാന്റെയും ശങ്കരവേലിൽ കുഞ്ഞുകുട്ടിയമ്മയുടെയും മകനായി ജനനം. മാവേലിക്കരയിലെ രവിവർമ്മ സ്കൂൾ ഓഫ് ആർട്സിൽ പഠിച്ചു. രാജാ രവിവർമ്മയുടെ മകൻ രവിവർമ്മയായിരുന്നു പ്രധാന ഗുരു. പഠനാനന്തരം ബോംബെയിൽ ബ്രിട്ടീഷ് ഇൻഫോർമേഷൻ വകുപ്പ് ഉദ്യോഗസ്ഥനായി. ഇക്കാലത്തെ രണ്ടാം ലോക മഹായുദ്ധത്തെക്കുറിച്ചുള്ള ചിത്ര പരമ്പര ശ്രദ്ധേയമായി. പിന്നീട് കോയമ്പത്തൂരിൽ ചിത്രകലാധ്യാപകനായി. ശാന്തിനികേതനിൽ ജാമിനിറോയി, നന്ദലാൽ ബോസ് എന്നിവരുടെ പക്കൽ കുറേക്കാലം പരിശീലനം നേടിയ സികെരാ മാവേലിക്കര ഫൈൻ ആർട്സിൽ അധ്യാപകനായി. തിരുവനന്തപുരം ഫൈൻ ആർട്സ് കോളജിൽ സൂപ്രണ്ടായി. ആധുനിക ചിത്രകലയെക്കുറിച്ച് നിരവധി ലേഖനങ്ങളെഴുതി. അവിവാഹിതനായിരുന്നു. 1988ൽ രായെക്കുറിച്ച് 'ഒരു ചിത്രകാരന്റെ ദിവാസ്വപ്നങ്ങൾ' എന്ന പേരിൽ ഒരു ഡോക്യുമെന്ററിയുണ്ട്.
അധിക വായനയ്ക്ക്
വർഗ്ഗം:കേരളത്തിലെ ചിത്രകാരന്മാർ വർഗ്ഗം:കേരള ലളിതകലാ അക്കാദമിയുടെ ഫെലോഷിപ്പ് ലഭിച്ചവർ വർഗ്ഗം:1917-ൽ ജനിച്ചവർ
പതിമൂന്നാം സുസ്ഥിര വികസന ലക്ഷ്യം
2015-ൽ യുണൈറ്റഡ് നേഷൻസ് ജനറൽ അസംബ്ലി സ്ഥാപിച്ച 17 സുസ്ഥിര വികസന ലക്ഷ്യങ്ങളിൽ ഒന്നാണ് സുസ്ഥിര വികസന ലക്ഷ്യം 13 (SDG 13 അല്ലെങ്കിൽ ആഗോള ലക്ഷ്യം 13) .കാലാവസ്ഥാ വ്യതിയാനം പരിമിതപ്പെടുത്തുകയും അതിനോട് പൊരുത്തപ്പെടുകയും ചെയ്യുക എന്നതാണ് ഈ ദൗത്യത്തിന്റെ ലക്‌ഷ്യം."കാലാവസ്ഥാ വ്യതിയാനത്തെയും അതിന്റെ ആഘാതങ്ങളെയും നേരിടാൻ അടിയന്തര നടപടി സ്വീകരിക്കുക" എന്നതാണ് ഈ ലക്ഷ്യത്തിന്റെ ഔദ്യോഗിക മുദ്രവാക്യം. ശുദ്ധമായ ഊർജ്ജത്തെക്കുറിച്ചുള്ള SDG 13 ഉം SDG 7 ഉം അടുത്ത ബന്ധമുള്ളവയും പരസ്പര പൂരകവുമാണ്. : 101
2030-ഓടെ കൈവരിക്കേണ്ട അഞ്ച് ലക്ഷ്യങ്ങളാണ് SDG 13-ന് ഉള്ളത്. കാലാവസ്ഥാ പ്രവർത്തനവുമായി ബന്ധപ്പെട്ട നിരവധി പ്രശ്‌നങ്ങൾ അവയിൽ ഉൾക്കൊള്ളുന്നു. ആദ്യ മൂന്ന് ലക്ഷ്യങ്ങൾ ഫലലക്ഷ്യങ്ങളാണ്: കാലാവസ്ഥാ സംബന്ധമായ ദുരന്തങ്ങൾക്ക് പ്രതിരോധശേഷിയും പൊരുത്തപ്പെടുത്തൽ ശേഷിയും ശക്തിപ്പെടുത്തുക; കാലാവസ്ഥാ വ്യതിയാന നടപടികൾ നയങ്ങളിലേക്കും ആസൂത്രണത്തിലേക്കും സമന്വയിപ്പിക്കുക; കാലാവസ്ഥാ വ്യതിയാനത്തെ നേരിടാനുള്ള അറിവും ശേഷിയും ഉണ്ടാക്കുക.ശേഷിക്കുന്ന രണ്ട് ലക്ഷ്യങ്ങൾ നടപ്പാക്കൽ എന്നിവയും ലക്ഷ്യങ്ങളാണ് : യുഎൻ ഫ്രെയിംവർക്ക് കൺവെൻഷൻ ഓൺ ക്ലൈമറ്റ് ചേഞ്ച് (UNFCCC) നടപ്പിലാക്കുക, ആസൂത്രണത്തിനും മാനേജ്മെന്റിനുമുള്ള ശേഷി വർദ്ധിപ്പിക്കുന്നതിനുള്ള സംവിധാനങ്ങൾ പ്രോത്സാഹിപ്പിക്കുക എന്നിവയാണ് അവ.കാലാവസ്ഥാ വ്യതിയാനത്തോടുള്ള ആഗോള പ്രതികരണം ചർച്ച ചെയ്യുന്നതിനുള്ള പ്രാഥമിക അന്തർദേശീയ, അന്തർഗവൺമെന്റൽ ഫോറമാണ് UNFCCC.
2015-ലെ പാരീസ് ഉടമ്പടി പ്രകാരം, "2 ഡിഗ്രി സെൽഷ്യസിൽ താഴെ" ചൂട് നിലനിർത്താൻ രാജ്യങ്ങൾ കൂട്ടായി സമ്മതിച്ചു. എന്നിരുന്നാലും നൂറ്റാണ്ടിന്റെ അവസാനത്തോടെ ആഗോളതാപനം ഇപ്പോഴും 2.7 °C (4.9 °F) ആയി ഉയരും.
കസ്റ്റോഡിയൻ ഏജൻസികൾ
താഴെപ്പറയുന്ന സൂചകങ്ങളിൽ റിപ്പോർട്ട് ചെയ്യുന്നതിനുള്ള ചുമതല കസ്റ്റോഡിയൻ ഏജൻസികൾക്കാണ്:
സൂചകങ്ങൾ 13.1.1, 13.1.2, 13.1.3: യുഎൻ ഇന്റർനാഷണൽ സ്ട്രാറ്റജി ഫോർ ഡിസാസ്റ്റർ റിഡക്ഷൻ (UNISDR). ഇൻഡിക്കേറ്റർ 13.2.1: യുണൈറ്റഡ് നേഷൻസ് ഫ്രെയിംവർക്ക് കൺവെൻഷൻ ഓൺ ക്ലൈമറ്റ് ചേഞ്ച് (UNFCCC), UN എഡ്യൂക്കേഷണൽ, സയന്റിഫിക്, കൾച്ചറൽ ഓർഗനൈസേഷൻ-ഇൻസ്റ്റിറ്റ്യൂട്ട് ഫോർ സ്റ്റാറ്റിസ്റ്റിക്സ് (UNESCO-UIS). സൂചകങ്ങൾ 13.3.1, 13.a.1, 13.b.1: യുണൈറ്റഡ് നേഷൻസ് ഫ്രെയിംവർക്ക് കൺവെൻഷൻ ഓൺ ക്ലൈമറ്റ് ചേഞ്ച് (UNFCCC), ഓർഗനൈസേഷൻ ഫോർ ഇക്കണോമിക് കോപ്പറേഷൻ ആൻഡ് ഡെവലപ്‌മെന്റ് (OECD).
സംഘടനകൾ
ഐക്യരാഷ്ട്ര സംഘടനകൾ യുണൈറ്റഡ് നേഷൻസ് ഫ്രെയിംവർക്ക് കൺവെൻഷൻ ഓൺ ക്ലൈമറ്റ് ചേഞ്ച് (UNFCC) ഇന്റർ ഗവൺമെന്റൽ പാനൽ ഓൺ ക്ലൈമറ്റ് ചേഞ്ച് (IPCC) പാർട്ടികളുടെ കോൺഫറൻസുകൾ (COP) ലോക കാലാവസ്ഥാ സംഘടന (WMO) യുഎൻ-ഹാബിറ്റാറ്റ് യുണൈറ്റഡ് നേഷൻസ് എൻവയോൺമെന്റ് പ്രോഗ്രാം (UNEP) ഗ്രീൻ ക്ലൈമറ്റ് ഫണ്ട് (GCF)
പശ്ചാത്തലം
കാലാവസ്ഥാ വ്യതിയാനത്തെയും അതിന്റെ പ്രത്യാഘാതങ്ങളെയും ചെറുക്കുന്നതിന് അടിയന്തര നടപടി സ്വീകരിക്കാനാണ് SDG 13 ഉദ്ദേശിക്കുന്നത്.
കാലാവസ്ഥാ വ്യതിയാനം, വർധിച്ച വെള്ളപ്പൊക്കം, കടുത്ത ചൂട്, വർദ്ധിച്ച ഭക്ഷണ-ജല ദൗർലഭ്യം, കൂടുതൽ രോഗങ്ങൾ, സാമ്പത്തിക നഷ്ടം എന്നിവ ജനങ്ങൾക്ക് ഒരു ഭീഷണിയാണ്. മനുഷ്യരുടെ കുടിയേറ്റവും സംഘട്ടനവും ഒരു കാരണമാകാം.
നിലവിലെ 1.2 °C (2.2 °F) താപനിലയിൽ പല കാലാവസ്ഥാ വ്യതിയാന ആഘാതങ്ങളും ഇതിനകം തന്നെ അനുഭവപ്പെടുന്നുണ്ട്.താപനില ഉയരുന്നത് ഗ്രീൻലാൻഡിലെ മഞ്ഞുപാളികൾ ഉരുകുന്നത് പോലെയുള്ള ടിപ്പിംഗ് പോയിന്റുകൾക്ക് കാരണമാവുകയും ചെയ്യും. 2015-ലെ പാരീസ് ഉടമ്പടി പ്രകാരം, "2 ഡിഗ്രി സെൽഷ്യസിൽ താഴെ" ചൂട് നിലനിർത്താൻ രാജ്യങ്ങൾ കൂട്ടായി സമ്മതിച്ചു. എന്നിരുന്നാലും ഈ നൂറ്റാണ്ടിന്റെ അവസാനത്തോടെ ആഗോളതാപനം ഇപ്പോഴും 2.7 °C (4.9 °F) ആയി ഉയരും.
പുറന്തള്ളൽ കുറയ്ക്കുന്നതിന് ഫോസിൽ ഇന്ധനങ്ങൾ കത്തിക്കുന്നതിനേക്കാൾ കുറഞ്ഞ ക്രോബൺ സ്രോതസ്സുകളിൽ നിന്ന് വൈദ്യുതി ഉൽപ്പാദിപ്പിക്കേണ്ടതുണ്ട്. കൽക്കരി, പ്രകൃതിവാതകം ഉപയോഗിച്ചുള്ള വൈദ്യുത നിലയങ്ങൾ നിർത്തലാക്കൽ, കാറ്റ്, സൗരോർജ്ജം, മറ്റ് പുനരുപയോഗ ഊർജം എന്നിവയുടെ ഉപയോഗം ഗണ്യമായി വർധിപ്പിക്കുക, ഊർജ ഉപയോഗം കുറയ്ക്കൽ എന്നീ തുടങ്ങിയ നടപടികൾ സ്വീകരിക്കേണ്ടതനുണ്ട്
പുറത്തേക്കുള്ള കണ്ണികൾ
വർഗ്ഗം:സുസ്ഥിര വികസന ലക്ഷ്യങ്ങൾ
പ്രഥമപദം
മലയാള സാഹിത്യത്തിലെ ഒരു വൃത്തമാണ് പ്രഥമപദം
ലക്ഷണം
നനമനജനഗങ്ങളിഹ വരികിലോ പ്രഥമപദം
ആൽവിൻ പ്ലാൻ്റിംഗ
ആൽവിൻ കാൾ പ്ലാൻറിംഗ (ജനനം: 15 നവംബർ 1932) ഒരു പ്രമുഖ അമേരിക്കൻ സമകാലിക തത്ത്വചിന്തകനാണ്. തത്ത്വചിന്ത, നീതീകരണം, മതതത്ത്വങ്ങൾ, ജ്ഞാനസിദ്ധാന്തം തുടങ്ങിയ മേഖലകളിൽ പ്രധാനമായി പ്രവർത്തിച്ചിരുന്നു. 1963-82 കാലഘട്ടത്തിൽ, നോട്രി ഡേം യൂണിവേഴ്സിറ്റിയിലെ ജോൺ എ ഒബ്രിയാൻ പ്രൊഫസ്സർ ആയി നിയമനം സ്വീകരിക്കുന്നതിന് മുമ്പ് കാൽവിൻ കോളേജിൽ പ്ലാൻറിംഗ പഠിപ്പിച്ചിരുന്നു. പിന്നീട് അദ്ദേഹം കാൽവിൻ കോളജിൽ മടങ്ങിയെത്തുകയും തത്ത്വചിന്തയിലെ ജെല്ലെമ ചെയറിന്റെ ഉദ്ഘാടന ചടങ്ങ് നിർവ്വഹിക്കുകയും ചെയ്തു.
ബാഹ്യ ലിങ്കുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1932-ൽ ജനിച്ചവർ വർഗ്ഗം:അമേരിക്കൻ തത്ത്വചിന്തകർ
ബാക്റ്റീരിയൽ വജൈനോസിസ്
ബാക്റ്റീരിയൽ വജൈനോസിസ് അമിതമായ അണുപ്രസരം മൂലം യോനിയിൽ ഉണ്ടാകുന്ന രോഗാവസ്ഥയെ പറയുന്ന പേരാണ്. ഇംഗ്ലീഷ്: Bacterial vaginosis (BV). സാധാരണ ലക്ഷണങ്ങൾ മത്സ്യഗന്ധമുള്ള യോനീസ്രവം, ചൊറിച്ചിൽ എന്നിവയാണ്. യോനീസ്രവം വെള്ളയോ ചാരനിറമോ ആയിരിക്കും, ചിലപ്പോഴൊക്കെ ഒരു തരത്തിലുമുള്ള ലക്ഷണങ്ങൾ ഉണ്ടാവുകയില്ല. ഈ അസുഖമുള്ളവർക്ക് എയ്ഡ്സ് അടക്കമുള്ള ലൈംഗികാസുഖങ്ങൾ വരാനുള്ള സാധ്യത ഇരട്ടിയാണ്. പ്രയമായ സ്ത്രീകളിൽ നേരത്തേ പ്രസവം നടക്കാനുള്ള സാധ്യതയും ഈ രോഗം വർദ്ധിപ്പിക്കുന്നു,
ഈ രോഗം യോനിയിൽ പ്രകൃത്യായുള്ള അണുക്കളുടെ അസന്തുലനം മൂലമാണുണ്ടാവുന്നത്. അണുക്കളുടെ എണ്ണത്തിനു നൂറും ആയിരവും മടങ്ങ് വർദ്ധനവ് ഉണ്ടാകുന്നു. ലാക്റ്റോബാസില്ലസ് അല്ലാത്ത അണുക്കളാണ് പ്രത്യേകിച്ച് കാരണക്കാർ. യോനിയിലേക്ക് വെള്ളം ചീറ്റുന്നത്, പുതിയതോ ഒന്നിലധികം ലൈംഗിക പങ്കാളികൾ, ആന്റിബയോട്ടിക്കുകളുടെ ഉപയോഗം, കോപ്പർ ടി പോലുള്ള ഉപകരണങ്ങൾ എന്നിവയാണ് ഈ രോഗം വരാനുള്ള എളുപ്പ വഴികൾ. ലൈംഗിക ബന്ധത്തിലൂടെ പകരുന്ന രോഗമായി ഇതിനെ കരുതാറില്ല. ലൈംഗിക പങ്കാളികളെ ചികിത്സക്ക് വിധേയമാക്കാറുമില്ല. രോഗനിർദ്ധാരണം ലക്ഷണങ്ങളെ ആശ്രയിച്ചും യോനീസ്രവത്തിന്റെ സൂക്ഷ്മദർശനത്തിലൂടെയും അമ്ലതാ പരിശോധനയിലൂടെയുമാണ്. വജൈനൽ യീസ്റ്റ് ഇൻഫെകഷനുമായും ട്രിക്കോമോണൈയാസിസുമായി ഇതിനു സാദൃശ്യമുണ്ട്.
കുടക്കുഴി അയ്യപ്പക്ഷേത്രം
തൃശ്ശൂർ ജില്ലയിൽ എരുമപ്പെട്ടിയ്ക്കു സമീപം കടങ്ങോട് ഗ്രാമത്തിൽ സ്ഥിതി ചെയ്യുന്ന അമ്പലമാണ് കുടക്കുഴി അയ്യപ്പക്ഷേത്രം .
ഉപദേവതകൾ
നാഗങ്ങൾ
അവലംബം
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശാസ്താക്ഷേത്രങ്ങൾ
നാഭ
പഞ്ചാബിലെ പാട്യാല ജില്ലയിലെ ഒരു നഗരമാണ് നാഭ (Nabha). (ਨਾਭਾ). പഴയ നാട്ടുരാജ്യമായ നാഭ രാജ്യത്തിന്റെ തലസ്ഥാനം നാഭയായിരുന്നു.
ഭൂമിശാസ്ത്രം
നാഭ സ്ഥിതി ചെയ്യുന്നത് 30.37 ° N 76.15 ° E ആണ്. ഇതിന് ശരാശരി 246 മീറ്റർ (807 അടി) ഉയരമുണ്ട്.
പുറത്തേക്കുള്ള കണ്ണികൾ
വർഗ്ഗം:പഞ്ചാബിലെ പട്ടണങ്ങൾ (ഇന്ത്യ)
ഏറ്റേറ്റ് മലയാളൻ
വി.കെ. പ്രഭാകരൻ രചിച്ച മലയാള നാടകമാണ് ഏറ്റേറ്റ് മലയാളൻ. ഈ നാടകത്തിന് 2014 ലെ കേരള സാഹിത്യ അക്കാദമി പുരസ്കാരം ലഭിച്ചു.
ഉള്ളടക്കം
ഒരേ ഗ്രാമീണമിത്തിനെ അടിസ്ഥാനമാക്കി വ്യത്യസ്ത കാലഘട്ടങ്ങളിലായി എഴുതിയ രണ്ട് നാടകങ്ങളാണ് ഈ സമാഹാരത്തിലുള്ളത്.
പുറം കണ്ണികൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളനാടകങ്ങൾ
മഞ്ജുള
മഞ്ജുള  മലയാള ഭാഷയിലെ ഒരു വൃത്തമാണ്.
ലക്ഷണം
വരുമിഹ മഞ്ജുളാ നജഭജം ഭജം ഭലഗ മൊത്തുചേർന്നു വരികിൽ
അശ്വലളിതം എന്ന വൃത്തത്തിന്റെയും ഗണങ്ങൾ ഇതുതന്നെയാണ്. എന്നാൽ അശ്വലളിതത്തിന്ന് പതിനൊന്നിൽ യതി വേണം.
ലിമ്മെൻ ദേശീയോദ്യാനം
നോർത്തേൺ ടെറിറ്ററിയിലെ ഒരു ദേശീയോദ്യാനമാണ് ലിമ്മെൻ ദേശീയോദ്യാനം. 2012ൽ പ്രഖ്യാപിച്ച ഈ ദേശീയോദ്യാനം ആസ്ത്രേലിയയിലെ ഏറ്റവും വലിയ രണ്ടാമത്തെ ദേശീയോദ്യാനമാണ്. 10,000 ചതുരശ്രകിലോമീറ്ററാണ് ഇതിന്റെ വിസ്തീർണ്ണം. ഡാർവിനു തെക്കു-കിഴക്കായി ഏകദേശം 600 കിലോമീറ്റർ ദൂരെയായി ഗൾഫ് ഓഫ് കാർപെന്റാറിയയിലാണ് ഇതു സ്ഥിതിചെയ്യുന്നത്. ചതുപ്പുനിലങ്ങൾ, സാന്റ്സ്റ്റോൺ രൂപങ്ങൾ, ലിമ്മെൻ ബൈറ്റ് നദി ഉൾപ്പെടെയുള്ള അനേകം നദികൾ എന്നിവ ഇവിടെയുണ്ട്. ഈ ദേശീയോദ്യാനത്തിന്റെ പേര് ഈ നദിയിൽ നിന്നാണ് ലഭിച്ചത്. ഇവിടുത്തെ ഒരു മുഖ്യ ആകർഷണങ്ങൾ "ലോസ്റ്റ് സിറ്റികളാണ്" സാന്റ്. സ്റ്റോൺ ശിലാരൂപങ്ങളായ ഇവ ഉയരമുള്ള കെട്ടിടങ്ങളെ ഓർമ്മിപ്പിക്കുന്നു.
അവലംബം
വർഗ്ഗം:ഐ.യു.സി.എൻ. വർഗ്ഗം II
ബോട്ടോ (മത്സ്യം)
വലത്ത്‌|ലഘുചിത്രം| ഒരു ആമസോൺ നദി ഡോൾഫിൻ ആമസോൺ, ഒറിനോകോ നദികളുടെ പോഷകനദികളിൽ നിന്നുള്ള നിരവധി തരം ഡോൾഫിനുകൾക്കും നദി ഡോൾഫിനുകൾക്കും ചേർത്ത് പോർച്ചുഗീസ് ഭാഷയിൽ  നൽകിയ  പേരാണ് ബോട്ടോ. ശുദ്ധജലത്തിൽ മാത്രമായി ഏതാനും ബോട്ടോകൾ നിലവിലുണ്ട്, ഇവയെ പലപ്പോഴും ആദ്യകാല ഡോൾഫിനുകളായി കണക്കാക്കുന്നു.
വർഗ്ഗീകരണം
സോറ്റാലിയ ജനുസ്സിനെ രണ്ട് ഇനങ്ങളായി തിരിച്ചിരിക്കുന്നു. കോസ്റ്റെറോ ( എസ്. ഗിയാനൻസിസ് ) അറ്റ്ലാന്റിക് സമുദ്രത്തിൽ, ബ്രസീലിലെ സാന്താ കാതറീനയിലെ ഫ്ലോറിയാനോപോളിസിൽ നിന്നും വടക്കോട്ട് വിതരണം ചെയ്യുന്നു. ടുകുക്സി ( എസ്. ഫ്ലൂവിയാറ്റിലിസ് ) ആമസോണിലെ നദികളിൽ വസിക്കുന്നു.
ബർമിസ്റ്ററിന്റെ പോർപോയിസ് സമുദ്രമത്സ്യമാണ്, സാന്താ കാതറീന മുതൽ തെക്ക് വരെ വസിക്കുന്നു.
ആമസോൺ നദി ഡോൾഫിൻ ( ഇനിയ ജിയോഫ്രെൻസിസ് ) ശുദ്ധജലത്തിൽ തഴച്ചുവളരുന്നു, ആമസോൺ നദീതടത്തിൽ മാത്രം കാണപ്പെടുന്നു, ഐയുസിഎൻ വംശനാശഭീഷണി നേരിടുന്ന വിഭാഗത്തിൽ ഉൾപ്പെടുത്തിയിട്ടുണ്ട്.
അരാഗ്വായൻ നദി ഡോൾഫിൻ ( I. araguaiaensis ) ബ്രസീലിലെ അരാഗ്വായ - ടോകാന്റിൻസ് തടത്തിൽ നിന്നുള്ള പുതുതായി തിരിച്ചറിഞ്ഞ ഒരു സ്പീഷിസാണ്.
ബ്രസീലിലെ എസ്പിരിറ്റോ സാന്റോ മുതൽ തെക്ക് വരെ വ്യാപിച്ചുകിടക്കുന്ന ഒരു സമുദ്ര നദി ഡോൾഫിനാണ് ലാ പ്ലാറ്റ ഡോൾഫിൻ (പോണ്ടോപോറിയ ബ്ലെയിൻവില്ലി), മറ്റൊരു ബ്രസീലിയൻ ഡെനിസൻ.
നാടോടിക്കഥകൾ
വടക്കൻ ബ്രസീലിലെ ആമസോൺ നദി പ്രദേശങ്ങളിലെ 'ബോട്ടോ', പ്രാദേശിക ഐതിഹ്യമനുസരിച്ച്, ഒരു മനുഷ്യന്റെയോ മെർമന്റെയോ രൂപമെടുക്കുന്നതായി വിവരിക്കപ്പെടുന്നു, ഇത് എൻകാന്റാഡോ ( പോർച്ചുഗീസിൽ "മന്ത്രവാദി") എന്നും അറിയപ്പെടുന്നു, കൂടാതെ മനുഷ്യസ്ത്രീകളെ വശീകരിക്കുന്ന സ്വഭാവമുള്ളതായും സുന്ദരികളെ അവരെ ഗർഭം ധരിപ്പിക്കുന്നതായും എല്ലാം നാടോടിക്കഥകളുണ്ട്.
റഫറൻസുകൾ
വർഗ്ഗം:ബ്രസീലിലെ സസ്തനികൾ വർഗ്ഗം:ഡോൾഫിനുകൾ വർഗ്ഗം:മത്സ്യ വർഗങ്ങൾ
ടി.ആർ. സെലിയാങ്
നാഗാലാൻഡിന്റെ പത്താമത്തെയും നിലവിലെ മുഖ്യമന്ത്രിയുമാണ് ടി ആർ സെലിയാങ്. നാഗ പീപ്പിൾസ് ഫ്രണ്ട് (NPF) നേതാവായ സെലിയാങ് മുൻ മുഖ്യമന്ത്രി നെയ്ഫ്യു റിയോ ലോക്‌സഭയിലേക്ക് തിരഞ്ഞെടുക്കപ്പെട്ട ശേഷം മുഖ്യമന്ത്രി പദം രാജിവച്ചതിനെ തുടർന്നാണ്‌ മേയ് 2013-ഇൽ മുഖ്യ മന്ത്രിയായത്‌.
കോൺഗ്രസ്സിലൂടെ രാഷ്ട്രീയ പ്രവേശം നടത്തിയ സെലിയാങ് പിന്നീടാണ് നാഗ പീപ്പിൾസ് ഫ്രണ്ടിൽ അംഗമായത്. നാഗാലൻഡിലെ പെരേൺ ജില്ലയിലെ സെലിയാങ് ഗോത്ര വംശജനാണ്. റിയോ മന്ത്രിസഭയിൽ ആസൂത്രണവകുപ്പ് മന്ത്രിയായിരുന്നു.
അവലംബങ്ങൾ
വർഗ്ഗം:2014-ലെ ഇന്ത്യയിലെ തെരഞ്ഞെടുപ്പുകൾ വർഗ്ഗം:നാഗാലാ‌ൻഡിന്റെ മുഖ്യമന്ത്രിമാർ വർഗ്ഗം:1952-ൽ ജനിച്ചവർ
ബന്തടുക്ക കോട്ട
കാസർകോഡ് ജില്ലയിലെ 'ബന്തടുക്ക കോട്ട' വളരെയേറെ ചരിത്ര പ്രാധാന്യമുള്ളതാണ്.
സ്ഥാനം
കാസർകോഡ് - കാഞ്ഞങ്ങാട് ദേശീയപാതയിൽ പൊയിനാച്ചിയിൽ നിന്നും ആരംഭിക്കുന്ന സംസ്ഥാനപാതയിൽ 30 കിലോമീറ്റർ കിഴക്ക് ഭാഗത്താണ് (12° 30′ 03.6″ N, 75° 16′ 05.88″ E) ബന്തടുക്ക കോട്ട സ്ഥിതി ചെയ്യുന്നത്. കോട്ടയുടെ വടക്ക്പടിഞ്ഞാറ് അതിർത്തി പങ്കിടുന്നത് ബന്തടുക്ക ടൗൺ. തെക്ക് അതിര് ഗവ. ഹയർ സെക്കൻഡറി സ്‌കൂൾ, കിഴക്ക് സുബ്രഹ്മണ്യ ക്ഷേത്രവും  ശ്രീരാമക്ഷേത്രവും. ചരിത്രപ്രസിദ്ധമായ ഏണിയാടി മഖാം സ്ഥിതി ചെയ്യുന്നതും ബന്തടുക്ക കോട്ടയ്ക്ക് അല്പം അകലെ സ്ഥിതി ചെയ്യുന്നത് ബന്തടുക്ക പട്ടണത്തിൽ. 'കോട്ടക്കാൽ' എന്നാണ് ബന്തടുക്ക അറിയപ്പെടുന്നത്
ചരിത്രം
16-ാം നൂറ്റാണ്ടിലാണ് കോട്ട സ്ഥാപിതമായതെന്ന് ചരിത്രരേഖകൾ വ്യക്തമാക്കുന്നു. ഇക്കേരി രാജവംശമാണ് വിവിധ കോട്ടകൾ നിർമ്മിക്കുന്നതിന് മുൻകൈ എടുത്തത്. വിദേശരാജ്യങ്ങളുമായി മൈസൂർ രാജ്യത്തിന് ബന്ധപ്പെടാനും വാണിജ്യാവശ്യങ്ങൾ നിറവേറ്റുന്നതിനുമാണ് കോട്ട നിർമിച്ചത്. അക്കാലത്ത് ബേക്കൽ തുറമുഖമായിരുന്നു ആശ്രയം. ഇവിടെനിന്ന് ഒരോ പന്ത്രണ്ട് കിലോമീറ്റർ ഇടവിട്ട് കോട്ടയുണ്ടായിരുന്നു. അങ്ങനെയാണ് ചന്ദ്രഗിരി കോട്ട, പൊവ്വൽ കോട്ട കുണ്ടംകുഴി കോട്ട, ബന്തടുക്ക കോട്ടകൾ ഉണ്ടായത്. കുണ്ടംകുഴി, ബന്തടുക്ക കോട്ടകളുടെ നിർമ്മാണത്തിന് നേതൃത്വം നൽകിയത് ഇക്കേരി രാജവംശത്തിലെ ശിവപ്പനായ്ക്കനായിരുന്നു. ഇദ്ദേഹത്തിന്റെ കാലഘട്ടത്തിലെത്തിയ കർണാടക വംശജർ ഇപ്പോഴും ഇവിടെ താമസിക്കുന്നു. ഇക്കേരി രാജവംശത്തെത്തുടർന്ന് ടിപ്പുസുൽത്താനും മറ്റും ഇവിടെയെത്തി. ടിപ്പുസുൽത്താനോടൊപ്പം എത്തിയ സാഹിബുമാർ ഇപ്പോഴും കുണ്ടംകുഴിയിൽ കഴിയുന്നുണ്ട്. മൈസൂർ മുസ്ലിം ഭരണത്തിനു കീഴിലായപ്പോൾ ഉണ്ടായ മാറ്റങ്ങൾ ഇപ്പോഴും ഈ പ്രദേശങ്ങളിൽ കാണാവുന്നതാണ് .ടിപ്പുസുൽത്താന്റെ ഭരണകാലത്ത് ആയുധങ്ങളും കുതിരകളും ഇറക്കുമതിചെയ്തത് ബേക്കൽതുറമുഖം വഴിയായിരുന്നു. അവിടെനിന്ന് ഇറക്കുമതിസാധനങ്ങൾ കർണാടകത്തിലേക്ക് കൊണ്ടുപോയത് ഈ പ്രദേശം വഴിയായിരുന്നു.
സർക്കാർ രേഖയിൽ സർവേനമ്പർ 150-ൽ 9.16 ഏക്കർ സ്ഥലമാണ് കോട്ടയ്ക്കുള്ളത്. ആകെ 12 കോട്ടകൊത്തളങ്ങൾ ഉണ്ടായിരുന്നു. കോട്ടയും കൊത്തളവും നശിച്ചിരിക്കുന്നു. കൊത്തളത്തിന്റെ അവശിഷ്ടം ബന്തടുക്ക ഗവ. ഹൈസ്‌കൂളിന്റെ ഓഫീസിനോട് ചേർന്നു കാണാം. സ്വാതന്ത്ര്യപ്രാപ്തിക്കുമുമ്പ് 1932-ൽ കോട്ട അളന്നുമുറിച്ചതായി രേഖകൾ വ്യക്തമാക്കുന്നു. കോട്ടസംരക്ഷണത്തിനായി എത്തിച്ചേർന്ന കർണാടക വംശജരായ ചേര്യക്കാർ തുടങ്ങി മറ്റ് നിരവധിയാളുകളുടെ പേരിലാണിപ്പോൾ കോട്ടക്കാൽ. 1956 വരെ കുറ്റിക്കോൽ, ബേഡഡുക്ക പഞ്ചായത്തുകൾ ദക്ഷിണ കാനറയുടെ ഭാഗമായിരുന്നു. വടക്കും പടിഞ്ഞാറും തെക്കും പുഴകളാൽ ചുറ്റപ്പെട്ട ബേഡഡുക്ക കർണാടകത്തിലെ സുള്ള്യ നഗരത്തെയാണ് ആശ്രയിച്ചിരുന്നത്.
പുരാവസ്തു വകുപ്പിന്റെ നിയന്ത്രണം
പന്ത്രണ്ടാം ധനകാര്യകമ്മീഷൻ പുരാവസ്തുവകുപ്പുമായിചേർന്ന് സർവേ നടത്താൻ ശ്രമിച്ചുവെങ്കിലും ബന്തടുക്ക കോട്ടയിലെ താമസക്കാർ എതിർത്തിരുന്നു. ധനകാര്യകമ്മീഷന്റെ സഹായധനത്തോടെ കുണ്ടംകുഴി ബന്തടുക്ക കോട്ടകൾ നവീകരിക്കുകയുണ്ടായി. എന്നാൽ, നിർമ്മാണപ്രവർത്തനം ഇടയ്ക്കുവെച്ച് നിർത്തേണ്ടിവന്നു. കുണ്ടംകുഴി കോട്ടയിൽ ഒരു കുടുംബം താമസിക്കുന്നുണ്ട്. ബാക്കിയുള്ള സ്ഥലം മുഴുവൻ പഞ്ചലിംഗേശ്വരം ക്ഷേത്രത്തിന്റെ അധീനതയിലാണ്.
കോട്ടയും സ്കൂളും
നാടിന്റെ ചരിത്ര പാരമ്പര്യത്തെ ഓർമ്മപ്പെടുത്തുന്ന വിധത്തിൽ  ബന്തടുക്ക ഗവ. ഹയർ സെക്കണ്ടറി സ്‌കൂളിന്റെ  മുഖ്യ കവാടം  നിർമ്മിച്ചിരിക്കുന്നു
അവലംബം
വർഗ്ഗം:കേരളത്തിലെ കോട്ടകൾ വർഗ്ഗം:കേരളത്തിലെ ദേശീയപ്രാധാന്യമുള്ള സ്മാരകങ്ങൾ
പദചതുരൂർദ്ധ്വം
പദചതുരൂർദ്ധ്വം  മലയാള ഭാഷയിലെ ഒരു വൃത്തമാണ്.
ലക്ഷണം
എട്ടക്ഷരം പാദമാദ്യം പിന്നോരോന്നിലുംമുറയ്ക്കു നന്നാലേറും എന്നാലതു പദചതുരൂർദ്ധ്വാഭിധം വൃത്തമാകും ഗുരുലഘുനിയമമൊന്നുമില്ലിതിന്നു ഭംഗിതാൻ പ്രമാണമാം
നിശ
ഒരു മലയാളഭാഷ വൃത്തമാണ് നിശ .
ലക്ഷണം
ദശയതിയലസയ്ക്കൂ വേണം നനം നാലു രേഫങ്ങളും ഇതിന് ദിശ എന്നും നിശ എന്നുംകൂടി പേരുകളുണ്ട്.
സുചിത്ര പിള്ള
സുചിത്ര പിള്ള (1970 ആഗസ്റ്റ് 27-ന് ജനനം) ഒരു ഇന്ത്യൻ നടിയും മോഡലും അവതാരകയുമാണ്. ഇലക്ട്രോണിക് എൻജിനീയറിങ്ങിൽ ബിരുദധാരിയായ സുചിത്ര എൻജിനീയറിംഗിനെക്കാൾ കലാജീവിതം ആണ് ഔദ്യോഗികരംഗമായി തെരഞ്ഞെടുത്തത്. ദിൽ ചാഹ്താ ഹെ (2001), ലെഗാ ചുനരി മെയ്ൻ ദാഗ് (2007), ഫാഷൻ (2008), പേജ് 3 (2005) എന്നീ ചിത്രങ്ങളിൽ അഭിനയിച്ചിട്ടുണ്ട്. സുചിത്ര പാടിയ ഇന്ത്യൻ പോപ്പ്, റോക്ക് ഗാനങ്ങൾ ഉൾക്കൊള്ളുന്ന സച്ച് ഈസ് ലൈഫ് എന്ന ആൽബം 2011- ൽ പുറത്തിറങ്ങുകയുണ്ടായി. അവർ പരിപൂർണ്ണ നാടകകലാകാരി കൂടിയാണ്.
ചലച്ചിത്ര ജീവിതം
മുംബൈയിലെ സ്കൂളിലെത്തിയപ്പോൾ തന്നെ പിള്ള തിയേറ്ററിൽ വളരെ താല്പര്യം കാണിച്ചു. എന്നാൽ ഇലക്ട്രോണിക് എഞ്ചിനീയറിംഗിൽ ബിരുദം നേടുകയും ചെയ്തു. താമസിയാതെ അവർ ലണ്ടനിലേക്ക് പോകുകയും അവിടെ കുട്ടികളുടെ നാടകത്തിൽ ഉൾപ്പെടുകയും ചെയ്തിരുന്നു. 1993-ൽ ലീ പ്രിക്സ് ഡുൺ ഫെമ്മി എന്ന ഫ്രഞ്ച് ചിത്രത്തിൽ ആദ്യമായി അഭിനയിച്ചു. കൂടാതെ ഇംഗ്ലീഷ് ചിത്രമായ ഗുരു ഇൻ സെവൺ എന്ന ചിത്രത്തിലും അഭിനയിച്ചിരുന്നു.
ആലാപന ജീവിതം
മേരേ ലിയെ  എന്ന ആൽബത്തിലെ ആദ്യ ഗാനത്തിലൂടെയാണ് ഗായികയായി പിള്ള അരങ്ങേറ്റം കുറിച്ചത്. പിന്നീട്, അവൾ കുറച്ച് ആൽബം ഗാനങ്ങൾ ആലപിച്ചു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:1970-ൽ ജനിച്ചവർ വർഗ്ഗം:ഓഗസ്റ്റ് 27-ന് ജനിച്ചവർ
തെയ്യപ്രപഞ്ചം
മലയാളി എഴുത്തുകാരനായ ‍ഡോ.ആർ.സി. കരിപ്പത്ത് തെയ്യമെന്ന അനുഷ്ഠാനകലയെക്കുറിച്ച് എഴുതിയ ഗവേഷണഗ്രന്ഥമാണ് തെയ്യപ്രപഞ്ചം. കൈരളി ബുക്സാണ് ഈ പുസ്തകം പ്രസിദ്ധീകരിച്ചത്. കേരള ഫോക്‌ലോർ അക്കാദമിയുടെ 2013 ലെ മികച്ച ഗ്രന്ഥത്തിനുള്ള അവാർഡ് ഡോ. ആർ.സി. കരിപ്പത്തിനു നേടിക്കൊടുത്ത കൃതിയാണിത്.
ബ്രിട്ടീഷ് നഴ്സിംഗ് സൂചിക
നഴ്‌സിംഗ്, മിഡ്‌വൈഫറി ജേണൽ ലേഖനങ്ങളുടെ ഒരു ഗ്രന്ഥസൂചികാ ഡാറ്റാബേസാണ് ബ്രിട്ടീഷ് നഴ്‌സിംഗ് ഇൻഡക്‌സ് ( ബിഎൻഐ ). ഈ ഗ്രന്ധസൂചികയിൽ 1985 മുതൽ ഇന്നുവരെയുള്ള ഇംഗ്ലീഷ് ഭാഷാ ലേഖനങ്ങളുടെ വിശദാംശങ്ങൾ അടങ്ങിയിരിക്കുന്നു. അവ പ്രതിമാസം അപ്ഡേറ്റ് ചെയ്യപ്പെടുന്നു. 2016ലെ കണക്ക് പ്രകാരം, ഡാറ്റാബേസ് 700-ലധികം ജേണൽ ടൈറ്റിലുകൾ ഉൾക്കൊള്ളുന്നു. അതിൽ പകുതിയിലധികവും നിലവിലെ പ്രസിദ്ധീകരണങ്ങളാണ്.
1991-ൽ, പൂൾ ഹോസ്പിറ്റൽ, സാലിസ്ബറി ഡിസ്ട്രിക്റ്റ് ഹോസ്പിറ്റൽ, ബോൺമൗത്ത് യൂണിവേഴ്സിറ്റി എന്നിവിടങ്ങളിലെ ഹെൽത്ത് ലൈബ്രേറിയൻമാർ ചേർന്ന് നഴ്സിംഗ് ആൻഡ് മിഡ്വൈഫറി ഇൻഡക്സ് ( NMI ) സൃഷ്ടിച്ചു; 1994-ൽ ഇതൊരു ഡാറ്റാബേസായി.
2011 ൽ ഡാറ്റാബേസ് പ്രോക്വസ്റ്റ് ഏറ്റെടുത്തു.
റഫറൻസുകൾ
വർഗ്ഗം:ഡാറ്റാബേസ് വർഗ്ഗം:ഗ്രന്ഥസൂചിക
പട്ടം എ. താണുപിള്ള മന്ത്രിസഭ
'''പട്ടം എ. താണുപിള്ള''' യുടെ നേതൃത്തത്തിൽ 1960 ഫെബ്രുവരി 22-നാണ് കേരളത്തിലെ രണ്ടാം മന്ത്രിസഭ രൂപീകൃതമായത്. 1962 സെപ്റ്റംബർ 26ന് പട്ടം പഞ്ചാബ് ഗവർണ്ണറായതിനെ തുടർന്ന് മന്ത്രിസഭ രാജിവച്ചു.
പശ്ചാത്തലം
1962 സെപ്റ്റംബർ 26-ന് പഞ്ചാബ് ഗവർണറായി നിയമിതനായപ്പോൾ പട്ടം രാജിവച്ചു. ഇത് ആർ.ശങ്കറിന്റെ കീഴിൽ കേരളത്തിലെ ആദ്യത്തെ കോൺഗ്രസ് മുഖ്യമന്ത്രിക്ക് വഴിയൊരുക്കി.
അവലംബം
വർഗ്ഗം:കേരളത്തിലെ മന്ത്രിസഭകൾ
എലിവാലൻ ഓർക്കിഡുകൾ
ഓർക്കിഡേസീയിലെ ഓർക്കിഡ് കുടുംബത്തിലെ ഏറ്റവും വലിയ ജനുസ് ആണ് ബൾബോഫില്ലം അഥവാ എലിവാലൻ ഓർക്കിഡുകൾ (Bulbophyllum). രണ്ടായിരത്തിലേറെ അംഗങ്ങളുള്ള ഈ ജനുസ് ആസ്ട്രാഗാലസിനു ശേഷം സപുഷ്പി കളിലെ ഏറ്റവും വലിയ അംഗമാണ്. ഗവേഷണഗ്രന്ഥങ്ങളിൽ ഇതിനെ ചുരുക്കത്തിൽ Bulb. എന്നാണു രേഖപ്പെടുത്തുന്നത്.ആഫ്രിക്ക, തെക്കേ ഏഷ്യ, ലാറ്റിൻ അമേരിക്ക, വെസ്റ്റ് ഇൻഡീസ്, nഇന്ത്യൻ മഹാസമുദ്രത്തിലെയും പസഫിക്കിലെയും നിരവധി ദ്വീപുകൾ എന്നിവിടങ്ങളിലെ ഉഷ്ണമേഖലാപ്രദേശങ്ങളിൽ ഇവ കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:സസ്യജനുസുകൾ വർഗ്ഗം:ഓർക്കിഡുകൾ വർഗ്ഗം:ഓർക്കിഡേസീ വർഗ്ഗം:സപുഷ്പികൾ വർഗ്ഗം:അധിസസ്യ-ഓർക്കിഡുകൾ
ഡെപോക്ക്
ഇന്തോനേഷ്യയിലെ പശ്ചിമ ജാവ പ്രവിശ്യയിൽ ജക്കാർത്ത മെട്രോപൊളിറ്റൻ പ്രദേശത്ത് സ്ഥിതിചെയ്യുന്നത് ഒരു നഗരമാണ് ഡെപോക്ക്. ഈ നഗരത്തിന്റെ വിസ്തീർണ്ണം 200.29 ചതുരശ്ര കിലോമീറ്റർ ആണ്. ചതുരശ്ര കിലോമീറ്ററിന് 11,634 എന്ന സാന്ദ്രതയിൽ ഈ നഗരത്തിൽ 2021 ലെ സെൻസസ് പ്രകാരമുള്ള ജനസംഖ്യ 2.462.215 ആണ്. 1999 ഏപ്രിൽ 27 ന് ഡെപോക്ക് പ്രത്യേക നഗരമായി പ്രഖ്യാപിക്കപ്പെട്ടു.
ചരിത്രം
ഡി ഈർസ്റ്റെ പ്രൊട്ടസ്റ്റന്റ്‌സെ ഓർഗാനിസാറ്റി വാൻ ക്രിസ്റ്റെനെൻ (ഇന്തോനേഷ്യൻ: ഓർഗാനിസാസി ക്രിസ്റ്റെൻ പ്രൊട്ടസ്റ്റാൻ പെർട്ടാമ, ഇംഗ്ലീഷ്: ആദ്യ പ്രൊട്ടസ്റ്റന്റ് ക്രിസ്ത്യൻ ഓർഗനൈസേഷൻ) എന്നതിന്റെ ചുരുക്കെഴുത്താണ് ഡെപോക്ക് എന്ന പദം. സന്ന്യാസവൃത്തി അല്ലെങ്കിൽ ‘ഏകാന്തതയിൽ കഴിയുന്ന ഒരാളുടെ വാസസ്ഥലം’ എന്നർത്ഥം വരുന്ന "ഡെപോക്ക്"എന്ന വാക്ക് സുന്ദാനീസ് ഭാഷയിൽ നിന്നുള്ളതാണ് എന്നൊരു വാദഗതിയും നിലനിൽക്കുന്നു.
1696 മെയ് 18 ന് ഒരു മുൻ VOC ഉദ്യോഗസ്ഥനായിരുന്ന കോർ‌ണെലിസ് ചാസ്റ്റലിൻ 12.44 ചതുരശ്ര കിലോമീറ്റർ വിസ്തീർണ്ണമുള്ള, അതായത് ഇന്നത്തെ ഡെപോക്കിന്റെ 6.2 ശതമാനം വിസ്തീർണ്ണമുള്ള ഭൂപ്രദേശം വാങ്ങി. നാട്ടുകാരുടെ സഹായത്തോടെ വ്യാവസായിക പ്രാധാന്യമുള്ള വിളകൾ ഈ പ്രദേശത്ത് കൃഷിചെയ്യുന്നതിനു പുറമേ, തദ്ദേശീയരായ ഇന്തോനേഷ്യക്കാരോട് ക്രിസ്തീയ സുവിശേഷം പ്രസംഗിക്കുന്ന ഒരു മിഷനറിയായും ചാസ്റ്റലിൻ ഈ പ്രദേശത്ത് സജീവമായിരുന്നു. ഇതിനായി അദ്ദേഹം “ഡി ഈർസ്റ്റെ പ്രൊട്ടസ്റ്റന്റ്‌സെ ഓർഗാനിസാറ്റി വാൻ ക്രിസ്റ്റെനെൻ (DEPOC)”എന്ന പേരിൽ ഒരു പ്രാദേശിക സഭ സ്ഥാപിച്ചു. ഏകാന്തതയിൽ താമസിക്കുന്ന ഒരാളുടെ വാസസ്ഥലം അല്ലെങ്കിൽ സന്ന്യാസാശ്രമം എന്നർഥമുള്ള സുന്ദാനീസ് നാമം ഡെപോക്ക് സഭ സ്ഥാപിക്കുന്നതിനുമുമ്പ് നിലവിലുണ്ടായിരുന്നുവെങ്കിലും, നഗരത്തിന്റെ പേരിന്റെ ഉത്ഭവം ഈ ചുരുക്കപ്പേരായിരിക്കാമെന്ന് ചിലർ വാദിക്കുന്നു. ഇന്ന് യഥാർത്ഥ ഡെപോക്ക് കുടുംബത്തിലെ ഭൂരിപക്ഷം ഒഴികെയുള്ള നഗരത്തിലെ ജനസംഖ്യയുടെ ഭൂരിഭാഗവും ഇസ്‌ലാം പിന്തുടരുന്നവരാണ്.
1714 ജൂൺ 28-ന് മരണമടയുന്നതിനുമുമ്പ്, ചാസ്റ്റലീൻ ഒരു വിൽപ്പത്രം എഴുതി ഡെപ്പോക്കിലെ മോചിപ്പിക്കപ്പെട്ട അടിമകുടുംബങ്ങൾക്ക് അദ്ദേഹത്തിന്റെ ഭൂമിയുടെ ഒരു ഭാഗം നൽകുകയും അങ്ങനെ അടിമകളെ ഭൂവുടമകളാക്കി മാറ്റുകയും ചെയ്തു. 1714-ൽ, പുരുഷന്മാരെയും സ്ത്രീകളെയും കുട്ടികളെയും മോചിപ്പിക്കുകയും ഉടമ ചാസ്റ്റെലിയിന്റെ ഇഷ്ടപ്രകാരം അവകാശ പത്രങ്ങളോടെ 12 അടിമക്കുടുംബങ്ങൾ ഭൂവുടമകളായിത്തീരുകയും ചെയ്തു. മോചിതരായ അടിമകളെ മാർഡിജ്കേർസ് എന്നും വിളിക്കുന്നു. മെർഡേക്ക എന്ന വാക്കിന്റെ അർത്ഥം ഇന്തോനേഷ്യയിലെ ബഹാസ ഭാഷയിൽ സ്വാതന്ത്ര്യം എന്നാണ്. യഥാർത്ഥ ഡിപോക്ക് കുടുംബം ജൂൺ 28 നെ ഡിപോക്‌സ് ഡാഗ് (ഡിപോക് ദീനം) എന്ന് നാമകരണം ചെയ്യുകയും 300 വർഷത്തെ അനുസ്മരണമെന്ന നിലയിൽ 2014 ജൂൺ 28 ന് അവർ സ്വന്തം ഭൂമിയിൽ 3 മീറ്റർ ഉയരമുള്ള സ്മാരകം ഔദ്യോഗികമായി തുറന്നുവെങ്കിലും ഇത് ഡച്ച് കോളനിവാഴ്ചയെ സൂചിപ്പിക്കുന്നതിനാൽ ഇന്തോനേഷ്യൻ സർക്കാർ നിരോധിച്ചു.
ബാലിനീസ്, അംബോണീസ്, ബുഗിനീസ്, സുന്ദാനീസ്, പോർച്ചുഗീസ് ഇന്തോ (മെസ്റ്റിസോ), മാർഡിജ്ക്കർ വംശജർ എന്നിവരുൾപ്പെട്ടതാണ് ഡെപോക്കിന്റെ യഥാർത്ഥ അടിമ കുടുംബങ്ങൾ. അടിമ കുടുംബങ്ങൾ പ്രൊട്ടസ്റ്റന്റ് ക്രിസ്തുമതത്തിലേക്ക് പരിവർത്തനം ചെയ്തതിനുശേഷം ഇസാഖ്, ജേക്കബ്, ജോനാതൻസ്, ജോസഫ്, സാമുവൽ എന്നിവയാണ് ചാസ്റ്റലീന്റെ കാർമ്മികത്വത്തിൽ സ്നാനമേറ്റ കുടുംബനാമങ്ങൾ. ചാസ്റ്റലീന്റെ പ്രൊട്ടസ്റ്റന്റ് പള്ളിയിൽ ചേരുന്നതിന് മുമ്പ് (റോമൻ കത്തോലിക്കാ) ക്രിസ്ത്യാനികളായിരിക്കാവുന്ന മറ്റ് കുടുംബങ്ങൾ അവരുടെ യഥാർത്ഥ പേരുകൾ നിലനിർത്തിയിരുന്നു. സഡോക് കുടുംബം ഒഴികെയുള്ള യഥാർത്ഥ ഡിപോക്ക് കുടുംബങ്ങളുടെ പിൻമുറക്കാർ ഇന്തോനേഷ്യ, നെതർലന്റ്സ്, നോർവേ, കാനഡ, അമേരിക്കൻ ഐക്യനാടുകൾ എന്നിവിടങ്ങളിൽ ഇപ്പോഴും താമസിക്കുന്നു.
അവലംബം
വർഗ്ഗം:ഇന്തോനേഷ്യൻ നഗരങ്ങൾ
പത്രലത
പത്രലത  മലയാള ഭാഷയിലെ ഒരു വൃത്തമാണ്.
ലക്ഷണം
ഭം സസസഭഗങ്ങൾ കലർന്നീടുകിൽ പത്രലതാ
യുവേഫ നേഷൻസ് ലീഗ്
കായികരംഗത്തെ യൂറോപ്യൻ ഭരണസമിതിയായ യുവേഫയിലെ അംഗ അസോസിയേഷനുകളിലെ മുതിർന്ന പുരുഷ ദേശീയ ടീമുകൾ മത്സരിക്കുന്ന ദ്വിവത്സര അന്താരാഷ്ട്ര ഫുട്ബോൾ മത്സരമാണ് യുവേഫ നേഷൻസ് ലീഗ്.
2018 ഫിഫ ലോകകപ്പിന് ശേഷം 2018 സെപ്റ്റംബറിലാണ് ആദ്യ ടൂർണമെന്റ് ആരംഭിച്ചത്. ലീഗ് എയിൽ നിന്നുള്ള നാല് ഗ്രൂപ്പ് വിജയികൾ 2019 ജൂണിൽ പോർച്ചുഗലിൽ കളിച്ച ഫൈനലിലേക്ക് യോഗ്യത നേടി. ഓരോ ലീഗിൽ നിന്നും ഒന്ന് വീതം നാല് രാജ്യങ്ങൾ  യുവേഫ യൂറോ 2020 ലേക്ക്  യോഗ്യത നേടും.
ഒക്ടോബർ 2013-ൽ, നോർവീജിയൻ ഫുട്ബോൾ അസോസിയേഷൻ പ്രസിഡന്റ് യ്ന്ഗ്വെ ഹല്ലെ́ന് ചർച്ച ഒരു മൂന്നിലൊന്ന് ദേശീയ-ടീം അന്താരാഷ്ട്ര യുവേഫ അംഗങ്ങൾ വേണ്ടി ടൂർണമെന്റ് സൃഷ്ടിക്കാൻ നടന്നുവരുന്ന സ്ഥിരീകരിച്ചു കൂടാതെ ഫിഫ ലോകകപ്പ് ആൻഡ് യുവേഫ യൂറോപ്യൻ ചാമ്പ്യൻഷിപ്പ്.
യുവേഫ നേഷൻസ് ലീഗിന്റെ ആശയം, യുവേഫയുടെ 55 അംഗ അംഗങ്ങളുടെ ദേശീയ ടീമുകളെയും അവരുടെ സമീപകാല ഫലങ്ങൾ ഉപയോഗിച്ച് രൂപപ്പെടുത്തിയ ഒരു റാങ്കിംഗിനെ അടിസ്ഥാനമാക്കി ഗ്രൂപ്പുകളായി തിരിച്ചിരിക്കുന്നു, അവിടെ അവരുടെ ഫലങ്ങൾ അനുസരിച്ച് മറ്റ് ഗ്രൂപ്പുകളിലേക്ക് സ്ഥാനക്കയറ്റം നൽകുകയും തരംതാഴ്ത്തുകയും ചെയ്യും. ഗ്രൂപ്പ്. നിർദിഷ്ട ടൂർണമെന്റ് നിലവിൽ അന്താരാഷ്ട്ര ഫ്രിഎംദ്ലിഎസ് വകയിരുത്തിയത് അന്താരാഷ്ട്ര മത്സരത്തിൽ കലണ്ടറിൽ തീയതികളിൽ നടക്കുന്നത് ഫിഫ ലോകകപ്പ് അല്ലെങ്കിൽ യുവേഫ യൂറോപ്യൻ ചാമ്പ്യൻഷിപ്പ് ബാധിക്കുന്നതല്ല.
2014 മാർച്ചിൽ യുവേഫ ജനറൽ സെക്രട്ടറി ഗിയാനി ഇൻഫാന്റിനോ പ്രസ്താവിച്ചത്, ഗ്ലാമർ കുറവുള്ള ദേശീയ അസോസിയേഷനുകൾ ഗെയിമുകൾ ക്രമീകരിക്കാൻ സഹായിക്കുകയെന്നതാണ്.